SEBULAN PKPD - SOBRI SYUKUR BEBAS: "TIDAK AKAN JEJAK LAGI... SANGAT MENGINSAFKAN"

Pelakon 'Keluarga Iskandar', Sobri Anuar, 43, sebelum ini dilaporkan terkandas di rumah sewanya di Malayan Mansion, Jalan Masjid India, Kuala Lumpur selepas kawasan terbabit dikenakan Perintah Kawalan Pergerakan Diperketatkan (PKPD) oleh kerajaan bermula 7 April lalu. Terkini, kawasan tersebut akhirnya bebas daripada PKPD pada 4 Mei lalu.

Sobri menyifatkan dirinya umpama 'keluar dari penjara'. Katanya yang dihubungi, hampir satu bulan terkurung di kawasan itu tanpa dapat bertemu orang lain, ternyata pengalaman sukar dilupakan dan memberi trauma pada dirinya: "Apapun, sebaik mendapat tahu kawasan Jalan Masjid India dibebaskan PKPD, saya bersyukur, seronok dan terasa mahu menikmati kebebasan.

"Semangat diri bangkit semula. Saya ambil masa keluar berjalan sendirian ke Dataran Merdeka dan terasalah hidup ini kembali normal semula. Dah boleh nampak kereta, motor, orang dan dunia luar, saya rasa sangat bebas," tuturnya.

Menurut Sobri lagi, dia juga tak ambil masa lama untuk meninggalkan kawasan yang menjadi mimpi ngeri kepadanya seketika itu dan pulang semula ke kediaman keluarga di Klang: "Buat masa ini, saya tidak akan menjejakkan kaki ke kawasan itu lagi.

"Ia tempat yang berisiko tinggi dan terkurung hampir sebulan seorang diri di situ sangat menginsafkan. Saya banyak muhasabah diri dan yang pasti sangat mengharapkan pendamik Covid-19 ini cepat berakhir. Terlalu banyak pengajaran dan pengalaman yang saya peroleh daripada dugaan ini," katanya.

Sobri yang kini mula bekerja, berkata apapun dia bersyukur selama terkurung di kawasan berkenaan, ramai rakan yang ambil berat dan prihatin padanya ternasuk tidak putus memberi kata-kata semangat: "Keluarga juga terutama ibu saya setiap hari menghubungi.

"Apapun, menjalani puasa Ramadan sendirian di situ memberi banyak masa untuk saya dekatkan diri kepada Allah SWT. Banyak nikmat yang baik untuk diri sendiri sebenarnya yang mana lebih peka pada penjagaan kesihatan. Dah tak berani nak sambil lewa dan sibuk dengan kerja sahaja," ujarnya.

Sobri berkata kini dia lebih utamakan penjagaan keselamatan dan kesihatan dirinya. Ujarnya, sakit kepala sedikit pun dia sudah bimbang dan tidak bertangguh untuk mendapatkan ubat dan rawatan awal. Terdahulu, perlaksanaan PKPD ke atas kawasan Jalan Masjid India dibuat berikutan terdapat banyak kes positif  Covid-19 di sekitarnya dan sekali gus berada dalam zon merah.

www.myartis.com / Sumber & foto: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIDANG SENI - AFDLIN SHAUKI TAK GALAKKAN ANAK CEBURI

"Saya tahu susah senang bergelar seorang artis. Kejap di atas, kejap di bawah. Lagi-lagi bila dah berkeluarga, tekanannya agak kuat. Mereka tidak tahu apa yang saya sudah lalui, bagi mereka industri seni ini menyeronokkan. Saya sudah beritahu hal sebenar tetapi anak-anak tetap ingin mengikut jejak ayah dan ibunya.

"Jadi, ini adalah masanya untuk saya perbaiki industri supaya apabila anak-anak jejak kaki, mereka akan berasa selesa. Saya berasa lega apabila dengar Perbadanan Kemajuan Filem Nasional (FINAS) akan melakukan caruman Kumpulan Simpanan Wang Pekerja (EPF) dan Pertubuhan Keselamatan Sosial (SOCSO) untuk para pelakon.

"Benda-benda macam ini bagus untuk anak-anak kerana kebajikan mereka terjaga. Saya ingat kata arwah ibu saya, jika ingin berada dalam bidang seni, mesti jadi yang terbaik. Itu juga yang saya pesan kepada anak-anak saya," kata pelakon dan penerbit, Datuk Afdlin Shauki yang mengakui tidak menggalakkan anak-anaknya terlibat dalam industri seni kerana dia tahu susah senang sepanjang bergelar seorang artis dan ia tidak mudah seperti yang dilihat.

Klik untuk gambar besar

Tambah pengarah filem 'Buli' ini, dia menginginkan anak-anaknya mempunyai satu kerjaya yang tetap: "Saya suruh anak-anak saya untuk menjadi seorang doktor, jurutera, ahli perniagaan ataupun apa-apa kerjaya yang stabil. Namun, apa yang boleh dilihat sekarang, seorang anak minat muzik, seorang dah mula berlakon dan anak yang paling bongsu mula meminati muzik K-pop.

"Saya nampak anak-anak saya ke arah tersebut, darah seni mengalir dalam tubuh badan mereka," katanya lagi yang buat pertama kalinya dia dan anak perempuannya, Mia Sara Shauki bergandingan bersama dalam 'Disney Wizards Of Warna Walk'.

Selain Afdlin dan Mya, sitkom fantasi ini turut dibintangi oleh Emma Sofea, Idan Aeden, Carmen Soo, Zalif Sidek, Zain Hamid dan ramai lagi. 'Disney Wizards Of Warna Walk' akan mula ditayang pada hari Jumaat, 30 Ogos 2019 jam 1 petang menerusi saluran Disney Channel (Astro CH 615).

www.myartis.com / Sumber: Astro Gempak & Instagram Afdlin Shauki

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA BIBIR HARRIS ANUAR BENGKAK TERUK DEK TEBUAN: "BUKAN FILTER YE"

"Ini bukan filter ye guys," jelas pelakon Harris Annuar berkenaan bibirnya dilihat bengkak yang dikatakan seolah-olah pelakon Angelina Jolie, itu bukanlah daripada pengunaan 'filter', sebaliknya kejadian yang benar-benar berlaku.

Harris berkata, dia terpaksa dirawat di pusat perubatan di Ipoh, Perak selepas bibirnya bengkak teruk akibat disengat tebuan, pagi hari ini. Cerita Harris, dalam kejadian jam 6 pagi itu, dia baru selesai mandi dan tidak menyedari lebah itu hinggap di tualanya.

Dek kerana itu, Harris memberitahu, dia terus mendapatkan rawatan di hospital berhampiran dan mujur dia datang awal kerana sengatan lebah amat berbahaya. Menurut Harris, doktor memaklumkan tekanan darahnya rendah menyebabkan dia terpaksa ditahan bagi memantau keadaan kesihatannya.

"Selesai saja mandi, saya terus capai tuala untuk lap muka. Malangnya, saya tak perasan yang tuala saya itu ada seekor tebuan dan terus menyengat bibir saya. Ketika itu, saya tak tahu nak buat apa sebab kejadian berlaku terlalu pantas. Kemudian bibir saya terus membengkak.

Klik untuk gambar besar

"Doktor terpaksa menahan saya di wad sebab nak pantau keadaan jantung saya. Saya juga menerima dua suntikan di lengan dan punggung. Doktor beritahu bengkak yang dialami disebabkan 'anaphylactic shock' akibat gigitan serangga itu.

"Doktor cakap kalau datang lambat jadi bahaya, takut tahap tiga. Now masih ok tahap dua, keadaan stabil tekanan darah agak rendah. Bengkak pun Alhamdulillah dah surut dan stabil, cuma doktor cakap kena monitor jantung," katanya

Dalam pada itu, Harris berkata, dia berada di Ipoh sejak semalam untuk mengagihkan bantuan keperluan asas kepada golongan yang memerlukan di sekitar bandar raya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU AMEERA KHAN 'HILANG' DARI INSTAGRAM - INI JAWAB NEELOFA

"Dia (Ameera) ada cakap, I want to take a break for a while. Sebab dia ada terima banyak tawaran fesyen dari luar negara, dalam Malaysia pun tak henti-henti orang nak dia, dia macam hanyut dalam gelombang tu.

"Tak sempat dia nak bernafas dan tengok balik mana yang okay, mana yang tak. Dia pulak baru dalam proses nak belajar agama, ada benda yang bercanggah, so dia nak bertenang and take a step back.

"Sebenarnya benda ni kan dah pernah jadi. Sebagai kakak, saya melihat dia sedang membesar, dia membesar tu pula berbeza masa zaman saya. Umur dia 22, dia dapat limelight awal lagi daripada saya. Umur belas-belas lagi dia dah terima banyak perhatian.

"Dia tak sempat nak take a step back, nak tengok balik apa yang kurang dalam hidup, apa yang kena baiki, benda tu la yang saya membuatkan dia nak rehat sekejap. Lebih kepada nak mengenali diri.

"Lagipun dia bersekolah di international school, mindset budak-budak ni berbeza. Macam saya pula duduk asrama dengan kawan-kawan so sangat berbeza. Dia juga banyak tanya pasal soal-soal agama, pasal aurat, hukum ini, hukum itu pada saya.

Klik untuk gambar besar

"Benda yang saya tahu, saya kongsi. Mana yang saya tak tahu, saya refer pada orang yang pandai," ujar selebriti popular Noor Neelofa yang berkongsi keadaan terkini adiknya, Ameera Khan yang bertindak memadam semua foto di Instagram miliknya sejak beberapa bulan lalu.

Menurut Neelofa, Ameera atau disapa sebagai Little Miss Khan kini sedang berehat untuk memberi masa buat dirinya mencari haluan diri. Tambah Neelofa, ini bukan kali pertama isu Ameera 'hilang' dari media sosial berlaku kerana sebelum ini dia pernah bertindak memadam akaun Instagramnya.

Dalam pada itu, isteri kepada pendakwah dan pelakon PU Riz atau nama sebenarnya Haris Ismail itu turut berpendapat segala perhatian yang diperolehi adiknya sejak belasan tahun menjadi antara faktor Ameera jadi 'hilang punca'.

Dalam perkembangan lain, Neelofa turut memaklumkan adiknya ada menyatakan hasrat untuk menyambung pengajian ke luar negara dalam bidang yang diminatinya iaitu fesyen. Sehingga kini, akaun Instagram Ameera yang mengumpul seramai 1.4 juta pengikut kekal kosong tanpa sebarang foto.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ARWAH BAPA ISTERI BERPESAN....." - TAJUL DEDAH SEBAB KAHWIN 19 TAHUN

Industri muzik nampaknya kecoh selepas penyanyi Tajul Ariff mendedahkan dirinya sudah pun berkahwin kira-kira dua tahun lalu dan bakal bergelar ayah tidak lama lagi selepas isterinya, Nurul Shamieza Eddie kini sedang hamil lapan bulan anak pertama dan dijangka bersalin bulan hadapan.

Menurut Tajul yang kini berusia 21 tahun itu, dia terpaksa merahsiakan status perkahwinannya atas permintaan isteri yang mahukan privasi. Ditanya sama ada dia berbuat demikian kerana bimbang pandangan peminat, Tajul ada jawapannya sendiri.

Menerusi potongan video kedua di laman Instagram radio Hot FM, Tajul turut mendedahkan dia mendirikan ruamh tangga pada usia 19 tahun atas sebab tertentu: "Saya rasa benda ini jodoh tapi sebenarnya ini adalah permintaan keluarga isteri Tajul. Arwah bapa kepada isteri pernah berpesan, supaya kami berkahwin. Masa tu arwah ayah kepada isteri saya tengah nazak dan itu merupakan permintaan arwah sebelum dia meninggal," kata Tajul.

Sementara itu, Tajul menerusi laman Instagram miliknya, sudah pun berkongsi wajah isterinya buat peminat. Bakal bergelar bapa muda tidak lama lagi, kami doakan semoga semua urusan penyanyi kelahiran Felda Sendayan, Seremban ini bersama isteri dipermudahkan.

Klik untuk gambar besar

www.myartis.com / Sumber & foto: Media Hiburan, Instagram Hot FM & Tajul Ariff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK FOTO MESRA - CINTA VANIDAH & RASHIDI 'MASIH UTUH'

Sebelum ini menerusi sebuah akhbar tempatan, timbul desas-desus mengatakan rumah tangga yang dibina oleh Vanidah imran dan Rashidi Ishak selama 18 tahun sudah berantakan dan sudah membawa haluan hidup masing-masing.

Vanidah atau mersa dengan panggilan Vee itu ketika ditanya berkenaan isu itu berkata, dia tidak mahu memanjangkan gosip itu jika dia memberi sebarang kenyataan mengenainya.

Bagaimanpun baru-baru ini, Rashidi menerusi akaun Instagramnya telah memuatnaik foto beliau dan Vee bersama ketika-ketika menyambut Hari Raya Aidiladha. Bagaimanapun, foto terbabit telah dibuang.

Melihat pada gambar tersebut, pasangan yang dikurniakan dua orang anak ini dilihat masih saling sayang menyayangi

Klik untuk gambar besar

Rata-rata peminat memuji betapa mereka tampak begitu mencintai antara satu sama lain dan menganggap mereka pasangan paling 'sweet'.

Ada yang bersyukur mereka berdua masih lagi bersama dan mendoakan agar Rashidi dan Vee kekal sehingga ke jannah.

Pada laporan tersebut, rumah tangga pasangan ini sudah tidak boleh diselamatkan lagi, malah mereka turut dilihat ke Mahkamah Rendah Syariah Kuala Lumpur pada 9 Ogos lalu.

Mereka dikatakan berpisah secara baik dan hak penjagaan anak diserahkan sepenuhnya kepada pelakon wanita itu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAHNIAH - ISTERI NUBHAN KEMBALI HAMIL

Sebelum ini, pasangan Nubhan dan Afifah Hidayah diberi ujian yang hebat sekali apabila kandungan berusia tujuh minggu yang dikandung isteri Nubhan mengalami keguguran.

Namun kali ini, kesedihannya terubat kembali kerana Allah SWT telah memperkenankan doa mereka untuk menimang cahaya mata ketika berkunjung ke Mekah baru-baru.

Berita gembira ini dikongsikan oleh Nubhan di laman Instagramnya dengan memuatnaik gambar imbasan kandungan isterinya itu.

"Alhamdulillah, rezeki Allah! Doakan yang terbaik buat kami ya. Baby tu malu-malu lagi," tulis Nubhan.

Setelah pengumuman tersebut, ramai mula membanjiri ruangan komen penyanyi itu untuk mengucapkan tahniah kepada pasangan ini. Rata-rata ramai yang begitu teruja dan tumpang gembira dengan berita yang dikhabarkan oleh pasangan ini. Tidak kurang juga yang mendoakan kesihatan dan kesejahteraan isteri Nubhan ketika hamil.

Tahniah diucapkan kepada pasangan ini yang bakal bergelar ibu bapa tidak lama lagi. Apapun semoga kali ini segala urusan pasangan ini dipermudahkan dan berjalan dengan lancar.

Foto: Nubhan IG

& Afifah Hidayah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA TAK KAYA TAPI SAYA NAK TINGGALKAN SESUATU SEBELUM MENINGGAL" - NOORKHIRIAH BERHASRAT BINA SURAU DI STESEN MINYAK

"Tolong sesiapa yang tahu ya. Terfikir nak buat begini pasal saya ada penggambaran di satu lokasi. Nak menangis dik, majoriti tak ada surau di stesen minyak. Akhirnya dapat tetapi itupun berebut dengan adik (lelaki) pekerja Grab Food," demikianlah kata pelakon Noorkhiriah yang meluahkan hasrat untuk membina sebuah surau kecil di mana-mana stesen minyak yang tidak menyediakan kemudahan tersebut.

Noorkhiriah berkongsikan perkara itu berikutan sukar mencari surau ketika berada di sebuah lokasi penggambaran.  Menerusi satu perkongsian di laman Instagram, Noorkhiriah berkata dia seperti mahu menangis kerana tidak berjaya mencari surau berdekatan untuk mendirikan solat namun tidak mendedahkan lokasi tersebut.

Tambahnya lagi, dia mahu meninggalkan 'sesuatu' sebelum menghembuskan nafas terakhir. Selain itu, Noorkhiriah turut meminta pengikutnya memaklumkan kepadanya jika mereka mengetahui mana-mana stesen minyak yang tidak memiliki kemudahan surau kerana dia mahu membina surau di sekitar kawasan Kuala Lumpur atau berdekatan dengan tempat tinggalnya.

Klik untuk gambar besar

"Setakat surau kecil akak mampulah, yang besar belum. Kita mudahkan urusan orang lain, Allah akan permudahkan urusan kita. Saya tak kaya tapi saya nak tinggalkan sesuatu sebelum meninggal. Moga usaha kecil saya ini Allah permudahkan," luahnya.

Perkongsian pelakon itu mendapat reaksi positif daripada netizen yang berkongsikan maklumat kepadanya. Malah, ada yang meluahkan hasrat utnuk menyalurkan dana untuk kemudahan tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYED DEDAH HUBUNGAN DENGAN BAPA KERUH, TAK SETUJU PILIHANNYA SERTAI DA'I

Sebelum ini nama pendakwah dan penyanyi Da'i Syed hangat diperkatakan selepas dakwaan seorang individu mendedahkan rakan baiknya menjadi mangsa rogol. Da'i Syed bagaimanapun menafikan dan sudah pun membuat laporan polis berhubung perkara itu.

Susulan dakwaan tersebut, bapa Da'i Syed iaitu Syed Mohammad Shaiful tampil membuka mulut mengakui sudah lama mendengar berita buruk mengenai anaknya dan sudah dua tahun mesej yang dihantar kepada anaknya itu tidak dibalas.

Berikutan kenyataan bapanya itu, Da'i Syed mendedahkan hubungan dengan bapanya sudah keruh sejak 2016 kerana keputusannya untuk menyertai program realiti Da'i tidak mendapat restu.

"Keadaan sebenar hubungan semasa antara kami adalah perkara peribadi yang perlu disimpan oleh saya. Cukuplah sekadar saya menyatakan bahawa ayahanda saya sudah lama meninggalkan ibu saya sejak 2017, lantas berpindah ke Kaherah, Mesir.

"Hubungan kami berdua keruh seawal tahun 2016 apabila dia tidak bersetuju dengan pilihan kerjaya saya untuk menyertai program Da'i. Namun, atas rasa hormat seorang anakanda kepada ayahandanya, saya terima nasihat yang diberikan itu dengan hati yang terbuka," katanya.

Dalam pada itu, Syed meminta pengguna Twitter berkenaan memadam semua kenyataan tersebut serta membuat permohonaan maaf kepadanya. Ujarnya, dia akan mengambil tindakan undang-undang jika gagal berbuat demikian.

"Saya dengan ini menuntut supaya pengguna akaun Twitter berkenaan untuk memadam segala kenyataan yang bersifat fitnah, ditokok tambah, disebarkan dan ditujukan kepada saya sama ada secara langsung atau tidak langsung dengan kadar segera

"Permohonan maaf secara bertulis kepada saya juga perlu dilakukan bagi memperbetulkan keadaan. Permohonan maaf ini kemudiannya perlu disebarkan dengan cara sama fitnah ke atas saya disebarkan.

"Sebarang kedegilan oleh mana-mana pengguna akaun Twitter yang berkenaan, akan saya terima sebagai pelawaan bagi saya memulakan tindakan saman fitnah di mahkamah terhadap mereka," tuturnya.

www.myartis.com / Sumber & foto: Harian Metro & Instagram Da'i Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FASHA SANDHA ENJOY DI KELAB MALAM?

Fasha Sandha sememangnya lembut dan memiliki sifat kewanitaan di luar, di dalam filem mahupun drama yang dilakonkannya. Bagaimanapun, gambar ini menunjukkan sebaliknya. Dia didakwa seperti seronok mengunjungi kelab-kelab malam untuk berhibur bersama rakan-rakan. Betul ke?Jika betul, sikap seperti inilah yang kadangkala membuat peminat menjadi bosan terhadap segelintir artis yang didakwa 'pandai' berlakon. Kata mereka, sikap artis seperti ini boleh dikategorikan sebagai 'burung hantu', siang lain... malam lain! Harapan kita, walau artis mana sekalipun... semoga mereka insaf dan sedar bahawa sebagai 'public figure' mereka seharusnya menunjukkan contoh tauladan yang baik pada peminat!Klik untuk gambar besar...!(\__/)(='.'=)(")_(")www.myartis.com 2010


SAYA BUKAN 'PUTIH SUNTIK' - ADIRA

Disebabkan kulitnya yang semakin putih berbanding dahulu, ramai yang mempersoalkan perkara tersebut dan mendakwa Adira mungkin menggunakan teknik suntikan atau memakan sebarang pil untuk mendapatkan kulit putih melepak dan gebu.

Bagaimanapun, bila diajukan soalan tersebut, Adira atau nama sebenarnya, Siti Adira Suhaimi, 23, menafikannya. Dakwa penyanyi itu, kulitnya putih mungkin secara semulajadi meskipun tidak menafikan ada mengguna sejenis krim penjagaan kulit.

"Saya memang dilahirkan dengan kulit yang putih dan ingin ditekankan bahawa saya tidak pernah melakukan sebarang teknik suntikan atau memakan pil untuk mendapatkan kulit putih dan gebu," ujarnya.

"Dulu nampak gelap sikit mungkin sebab cuaca di Ranau panas dan apabila ke Kuala Lumpur ia tidak seteruk di sana tambahan pula apabila menjadi artis saya lebih bijak menjaga penampilan diri.

"Benar saya gunakan krim tetapi ia krim biasa sahaja dan saya yakin orang lain juga ada menggunakannya. Saya tidak lihat ada apa-apa isu sekiranya saya ingin menggunakan krim tersebut bagi menjaga kesihatan kulit saya," tambahnya lagi.

Menurut penyanyi itu, dia bukanlah seorang yang obses dalam segi kecantikan namun sebagai selebriti dia perlu juga memastikan penampilan terbaik.

Bila ditanya apakah beliau tidak tersinggung dengan sindiran segelintir pihak mengenai isu tersebut... jawabnya tidak, kerana ia adalah lumrah dunia hiburan.

"Teguran itu bagus tetapi jangan sampai ia mengguris perasaan orang lain. Saya tidak marah apabila ditegur tetapi kebanyakkannya terus mengutuk saya tanpa mengetahui perkara sebenar," tegasnya.


"LEBIH SELESA TAK ADA AYAH..." - CIK B HARAP MAMA TAK BERTEMU JODOH LAIN

"Saya tak rasa pun tak ada ayah ni membuatkan saya cemburu dengan orang lain. Saya rasa lebih bagus tak ada ayah, saya boleh tidur dengan mama, boleh manja-manja dengan mama.

"Saya lebih selesa kalau tak ada ayah, sebabnya mama adalah mak, ayah, kakak dan kawan saya. Semua mama!" demikianlah kata anak kepada usahawan kosmetik Datuk Seri Vida, Cik B yang tidak melihat figura bapa sebagai individu yang diperlukan dalam kehidupannya kini.

Cik B atau nama sebenarnya Nur Edlynn Zamilleen Muhammad Amin, 15, berkata ibunya sudah memainkan peranan sebagai bapa dan ketua keluarganya sepanjang tempohnya membesar.

Ujar Cik B, biarpun pernah memiliki figura dua bapa tiri sebelum ini, gadis yang baru berjinak-jinak dalam dunia lakonan itu tidak menganggap mampu memberikan kebahagiaan dalam keluarganya.

Klik untuk gambar besar

"Bila ada bapa tiri, saya dah rasa saya tak perlukan ayah. Saya tak boleh tidur dengan mama. Mama kurang bagi perhatian kepada saya dan lebihkan ayah tiri saya. Bercuti pun mereka berdua.

"Dengan usia mama sekarang, saaya harap mama tidak bertemu jodoh lain. Teman hidup mama adalah saya. Tambah pula berdasarkan pengalaman sebelum ini, mama dah lalu macam-macam. Full stoplah!" tambahnya.

Vida sebelum ini pernah mendirikan rumah tangga bersama usahawan Fairuz Ahmad Zainuddin selama tiga tahun namun bercerai pada April 2017. Pelantun lagu 'I Am Me' itu juga pernah dua kali berkahwin sebelum itu.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI AMMAR ALFIAN DEDAH SEBAB ENGGAN BERSAMA LAGI

"Inilah sebabnya mengapa saya tidak akan dapat kembali bersama dengan sampah ini. Dia tidak menghormati saya atau anak. Curang dengan saya. Saya ditinggalkan untuk bercuti semasa saya dimasukkan ke hospital. Tertangkap mesej dengan perempuan lain semasa 'baby shower'.

"Kembali dan berfikir dia boleh kembali kepada saya? Saya tidak fikir begitu sayang. Memuat naik gambar bersama tidak akan membuat saya kembali. Dia kini menggunakannya untuk mendapatkan saya untuk berjumpa dengannya.

"Saya tidak akan tunduk pada kebohongan dan permainan anda. Jangan ganggu saya lagi," tulis isteri kepada pelakon Ammar Alfian, Nelissa Nezam yang meluahkan rasa marah apabila melihat foto yang dimuatnaik oleh suaminya di Instagram (IG) miliknya.

Klik untuk gambar besar

Menurut Nelissa dia tidak akan kembali bersama kerana Ammar tidak menghormati dirinya serta anak yang sedang dikandung. Menerusi Instagram Stories, Nelissa menyatakan gambar tersebut diambil hanya sekadar untuk tujuan kenangan anak.

"Foto itu diambil beberapa minggu yang lalu sebelum dia pergi bercuti untuk tujuan kenangan untuk anak. Ia juga sebelum dia ditangkap mesej dengan gadis-gadis lain sekali lagi. Semua gambar dan video saya yang dia muatnaik adalah tanpa persetujuan saya untuk membuat ia kelihatan seperti kami kembali bersama. Kami tidak. Dan tidak akan.

"Kekurangan rasa hormat itu terlalu jelas. Dia tidak boleh biarkan saya hidup tanpa berasa tertekan sebelum saya melahirkan anak," tulisnya lagi yang mendirikan rumah tangga dengan pelakon filem 'Paskal' itu pada 6 Mac 2016.

Sementara itu, Ammar telah memuatnaik foto bersama Nelissa dengan kapsyen yang mengakui dirinya bukan seorang suami atau lelaki yang terbaik namun sedang berusaha untuk menjadi yang sempurna.

Terdahulu, rumah tangga Nelissa dan Ammar dilaporkan berantakan setelah dia sendiri mendedahkannya kepada khalayak menerusi posting di Instagram. Dakwa Nelissa ketika itu, suaminya ditangkap curang sewaktu dia sedang hamil enam bulan. Nelissa mendedahkan mereka kini sudah tidak tinggal serumah sejak Mei lalu.

www.myartis.com / Sumber: Astro Gempak, Instagram Nelissa Nezam & Ammar Alfian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA DIKECAM PAKAI TURBAN NAMPAK LEHER, ANAK RAMBUT

Baru-baru ini, pengacara dan usahawan terkenal, Noor Neelofa telah menerima kecaman selepas video yang dikongsikan di Facebook itu merakamkan dirinya memakai turban yang menampakkan bahagian lehernya dan juga anak rambut di bahagian tengkuk.

Bagaimanapun, ada juga sesetengah netizen yang cuba berfikiran positif dan meminta orang ramai untuk tidak terus menghakimi tindakan Lofa.

Melihat pada video tersebut, Neelofa secara berseloroh memberitahu "You know what, Malaysia is so cold nowadays. I can't take it".

Klik gambar untuk besar

Video yang berdurasi lapan saat itu setakat ini mendapat lebih 200,000 jumlah tonton sejak ia dimuatnaik.

Iyelah... bila jadi artis ni memang semua gerak geri sentiasa diperhatikan netizen. Ada sahaja yang dilakukan oleh para artis tidak kena dimata mereka.

Sudah menjadi lumrah apa sahaja yang dilakukan oleh selebriti akan mendapat komen-komen yang tidak kira positif atau negatif.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU CUKAI DENGAN LHDN - NELYDIA SENROSE ANGGAP SELESAI

"Saya anggap perkara itu sudah selesai dan tak perlu dipanjangkan. Ada salah faham antara saya dan LHDN. Saya mengaku khilaf disebabkan ada perkara yang terlepas pandang.

"Saya patut lihat hal ini dengan lebih mendalam dan teliti," jelas pelakon Nelydia Senrose yang mendakwa sudah menyelesaikan masalah cukai pendapatan dengan Lembaga Hasil Dalam Negeri (LHDN).

Kata Nelydia, isu cukai pendapatan berkenaan diselesaikan sekembalinya ke tanah air selepas bercuti baru-baru ini.

Sebelum ini, dunia hiburan gempar apabila LHDN mengeluarkan waran tangkap terhadap Nelydia atau nama penuhnya, Nik Zaris Nelydia Nik Sen selepas pelakon jelita itu tidak hadir dalam prosiding kes gagal mengemukakan cukai pendapatan.

Nelydia menghadapi lima pertuduhan kerana gagal mematuhi notis di bawah Seksyen 78(a) Akta Cukai Pendapatan 1967 yang mengkehendaki Nelydia mengemukakan Borang Nyata Cukai Pendapatan (Borang B) bagi lima tahun taksiran.

Klik untuk gambar besar

Dia dilaporkan gagal mengemukakan borang taksiran bagi tahun 2009, 2010, 2011, 2012 dan 2013.

Nelydia turut menghadapi satu lagi tuduhan iaitu gagal mematuhi notis di bawah Seksyen 81 Akta Cukai Pendapatan 1967, bagi mengemukakan maklumat secara lisan kepada LHDN.

Ketika waran tangkap dikeluarkan, Nelydia bercuti di Amerika Syarikat (AS) dan United Kingdom (UK).

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


AZWAN KOMBOS & ISTERI KONGSI WAJAH ANAK, 'HARUM DALIA'

Selepas 44 hari isterinya, Ezzaty Abdullah berpantang, pelakon Azwan Kombos, 33, akhirnya berkongsi wajah terbaru anak sulungnya, Harum Dalia menerusi laman Instagramnya.

Rata-rata pengikutnya di laman sosial gembira dapat melihat wajah anak pasangan pelakon itu buat kali pertama.

Ruang komen di gambar tersebut juga dipenuhi dengan pujian terhadap wajah comel Harum yang dikatakan sama seperti bapanya.

Klik untuk gambar besar

Terdahulu, Azwan pernah berkongsi gambar yang memperlihatkan wajah Harum di laman sosialnya namun dipadam atas nasihat keluarga.

Untuk rekod, Azwan dan Ezzaty berkahwin pada 16 Julai 2016 di Bentong dalam majlis yang dihadiri keluarga kedua-dua pihak dan rakan terdekat pasangan itu.

Pasangan itu dikurniakan seorang cahaya mata perempuan yang dilahirkan secara normal pada 6 Disember tahun lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NAZIM OTHMAN: "JANGAN MENGATA SANGAT, TAKUT DOSA LAGI TERUK"

Menerusi laman Instagram baru-baru ini, pelakon Nazim Othman telah memuatnaik foto mengimbas kembali ketika dia menjalani rawatan dan pembedahan empat tahun lalu apabila dirinya berdepan episod hitam iaitu menghidap tumor otak.

Melihat pada perkongsian tersebut, Nazim memberitahu dunianya bertukar gelap serta merta apabila diberitahu tentang ketumbuhan otak yang dihadapinya. Namun, dia memanjatkan kesyukuran kerana Allah memakbulkan doanya dan dia kini sudah sembuh sepenuhnya.

"2015: Still remember this? Masa doktor bagitau that I had a brain tumor, my world bertukar menjadi gerhana dengan serta merta. Takut, sedih, kecewa, pilu dan macam2 lagi menyelubungi hidup buat seketika. I redha but I refused to give up.

"After 3 hours of surgery, 14 days of hospitalisation and 100% determination to survive, Alhamdulillah, Allah makbulkan doa I. I'm a survivor. You don't know how brave you are until being brave is all you got.

"Jangan ambil mudah tentang insurans/perlindungan takaful, get yourself protected and financially prepared. #janjikita #prubsn #prubsnanugerahplus," demikian tulis Nazim di IG.

Klik untuk gambar besar

Diruangan komen, rata-rata netizen kagum dengan kekuatannya dan memuji Nazim bahawa beliau sememangnya seorang pejuang. Kata netizen lagi bukan mudah untuk berada di tempatnya.

Bagaimanapun, ada beberapa komen negatif daripada netizen yang mendapat perhatian Nazim. Tidak hanya mendiamkan diri, Nazim bertindak membalas kata-kata biadap netizen itu.

Malah, pengikut-pengikutnya turut mengecam komen biadap netizen tersebut yang disifatkan melampau. Peminatnya turut menasihati Nazim untuk tidak menghiraukan komen negatif tersebut dan terus pandang ke hadapan.

Apapun, Nazim sememangnya mempunyai semangat juang yang tinggi untuk kembali pulih. Diharap perkongsian Nazim ini sedikit sebanyak dapat dijadikan inspirasi mereka diluar sana untuk tidak patah semangat dalam menghadapi apa jua perkara.

www.myartis.com / Sumber & foto: Rotikaya & Instagram Nazim Othman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN TIDAK TAHU SAYA SUKA SEKSI..." - CHACHA ENGGAN BERMUKA-MUKA

"Saya mengakui bercuti dengan rakan-rakan ketika video berkenan tular. Ini hanya percutian membabitkan rakan-rakan wanita. Saya enggan mengulas lebih lanjut, kisah yang sudah dilupakan. Saya tidak mampu menutup mulut warganet bercakap buruk mengenai saya.

"Redha saja, inilah bayaran yang harus saya terima apabila memilih hidup sebagai selebriti.  Namun, ia bukan penghalang untuk saya menjadi diri sendiri dan melakukan apa yang disukai," demikian kata Pelakon Chacha Maembong, 24, yang sudah lali dengan kecaman warganet terhadap dirinya sejak dahulu lagi.

Adik kepada Emma Maembong itu sekali lagi dikecam teruk apabila video berparti dengan memakai bikini di Bali, Indonesia tersebar, baru-baru ini. Pelakon yang diperkenalkan menerusi drama 'Kau Yang Terindah' pada 2012 itu berkata, dia tidak kisah dengan kutukan warganet, asalkan tidak menjejaskan kerjaya lakonannya.

Klik untuk gambar besar

"Saya sudah kebal dengan hentaman warganet. Bukan mereka tidak tahu saya suka berpakaian seksi sejak dahulu lagi. Saya bukannya jenis bermuka-muka. Apa yang ditunjukkan dalam laman Instagram (IG) adalah diri saya.

"Saya tak mahu dalam IG bukan main tunjuk baik. Berjumpa di luar, tidak senonoh. Saya rasa kesannya lagi buruk terhadap seseorang yang berperangai begitu," ujarnya yang kini sibuk dengan penggambaran drama 'Bukan Gadis Biasa' arahan Azman Yahya atau Jinggo.

www.myartis.com / Sumber & foto: Berita Harian & Instagram Chacha Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LANGGAR PERINTAH INJUKSI - PUTERI SARAH MAKLUM ADA AHLI KELUARGA KAZAR AKAN DIHERET KE MAHKAMAH

"Syukur semuanya on track. Walau perbicaraan masih lama, tapi ada perintah injunksi. Jadi saya rasa ia sebagai pelindung. Saya juga ingin maklumkan pihak sana akan dikenakan tindakan susulan seorang keluarga mereka mengeluarkan kenyataan tentang saya di media sosial baru-baru ini.

Demikian jelas pelakon Puteri Sarah Liyana yang memaklumkan salah seorang ahli keluarga daripada pihak defendan iaitu Ira Kazar mengeluarkan kenyataan mengaitkan namanya di media sosial minggu lalu.

Menurut Puteri Sarah, pihak peguam sudah melakukan penelitian berhubung kenyataan terbabit dan mendapati individu berkenaan sudah melanggar perintah injuksi interim.

Sebelum ini, Puteri Sarah membidas kenyataan yang dikeluarkan oleh aktor Kazar Saisi yang berpendapat kemelut rumah tangganya dengan pengarah dan pelakon Syamsul Yusof sebagai satu isu kecil.

Dalam satu temubual, Kazar berharap agar masalah yang turut mengaitkan anaknya itu iaitu Ira Kazar dapat diselesaikan secara baik antara mereka. Ira adalah nama yang disebut sebagai punca berlaku masalah dalam rumah tangga pasangan ini.

Puteri Sarah memberitahu dia mendapat tahu mengenai perkara itu selepas dimaklumkan oleh peminat yang mengikuti perkembangannya. Peguam Puteri Sarah sudah menghantar satu notis komital / penghinaan terhadap perintah injuksi mahkamah bertarikh 4 Julai lalu kepada individu itu.

Klik untuk gambar besar

"Jujurnya saya hanya dapat tahu perkara tersebut apabila diberitahu oleh netizen. Ikutkan saya memang tidak mengambil tahu sebab terlalu sibuk dengan kerja.

"Namun netizen sendiri yang maklumkan kepada saya dan saya terus menyerahkan perkara itu kepada peguam untuk mendapatkan kepastian adakah melanggar atau tidak.

"Jadi, peguam sudah mengesahkan ia melanggar dan surat daripada pihak peguam saya sudah diserahkan kepada individu tersebut semalam," ujarnya.

Sementara itu, ibu kepada sepasang cahaya mata itu berkata, perkara tersebut sudah dibawa ke mahkamah dan ia bukanlah satu hal yang boleh dipandang ringan.

"Pada dia mungkin ini perkara kecil, tetapi tidak kepada pihak mahkamah. Kalau masalah kecil kenapa perlu sampai ke mahkamah. Saya malas nak komen lanjut. Apa sahaja kenyataan eloklah bawa ke mahkamah," katanya.

Bercakap mengenai perkembangan kes berkenaan, Puteri Sarah meluahkan rasa lega apabila semuanya berjalan lancar meskipun terpaksa menunggu tarikh perbicaraan yang dijangka berlangsung pada Ogos 2023.

Mengenai status hubungannya dengan suami yang terus menjadi tanda tanya dalam kalangan peminat apabila kedua-dua dilihat tidak lagi bersama dan sibuk dengan kerjaya masing-masing, Puteri Sarah bagaimanapun enggan memberi komen.

Puteri Sarah atau nama penuhnya Puteri Sarah Liyana Megat Kamaruddin, 37, memberitahu Syamsul masih menjalankan tanggungjawab sebagai seorang bapa.

"Saya no comment (hubungan dengan Syamsul). Dia masih berjumpa dan hubungi anak-anak. Dia masih menjalankan tanggungjawab sebagai seorang bapa.

"Anak-anak pun tidak bertanya tentang hubungan kami kerana mereka tahu ayahnya memang sibuk sejak dahulu. Sekarang ini kalau saya sibuk di lokasi, Syamsul akan meluangkan masa bersama anak-anak," tuturnya.

Terdahulu, Puteri Sarah telah membuat dua aduan terhadap Ira iaitu di Jabatan Agama Islam Selangor (Jais) atas dakwaan penglibatan orang ketiga dalam rumah tangganya manakala di Mahkamah Sesyen Kuala Lumpur atas dakwaan melakukan gangguan.

Puteri Sarah juga menerusi peguamnya menyerahkan perintah injuksi interim kepada pihak defendan iaitu Ira Kazar pada 28 Jun lalu.

Perintah itu didapatkan dari Mahkamah Sesyen Kuala Lumpur pada 24 Jun lalu agar defendan (Ira) berhenti meluahkan atau menyebarkan apa-apa bentuk gangguan di sosial media atau di mana-mana platform sama ada dirinya atau yang berkaitan dengan dirinya.

Ia untuk memastikan tiada lagi gangguan dalam keadaan semasa terhadap Puteri Sarah.

Untuk makluman, Puteri Sarah mendirkkan rumah tangga dengan Syamsul pada 8 Mac 2014 dan dikurniakan dua cahaya mata iaitu Syaikhul Islam serta Sumayyah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI SALEHA TAK SANGKA TERIMA ANUGERAH ASIA MODEL AWARDS 2020

"Ini berita indah yang saya terima. Di kala pandemik ini, saya tidak sangka boleh menerima anugerah ini. Jadi saya ingin berkongsi berita ini dengan rakyat Malaysia.

"Terima kasih atas sokongan dan kasih sayang anda semua," kata pelakon Siti Saleha yang tidak menyangka dirinya dinobatkan sebagai penerima trofi Asia Model Awards 2020 yang akan berlangsung di Seoul, Korea Selatan hari ini.

Siti Saleha, 30, memenangi anugerah itu bersempena Festival Model Asia ke-15 (AMFA) 2020 yang dianjurkan oleh Asia Model Festival Organizing Comittee (AMFOC).

Klik untuk gambar besar

Saleha berkongsi perkara tersebut dalam satu hantaran yang dimuat naik dalam Instagramnya kelmarin. Pelakon drama '7 Hari Mencintaiku 2' itu turut berkongsi beberapa keping gambarnya memegang trofi tersebut.

Difahamkan trofi tersebut merupakan penganugerahan pada peringkat antarabangsa yang pertama diterima oleh pelakon kacukan Melayu-Inggeris tersebut. AMFOC merupakan anggota bawah Kementerian Kebudayaan, Sukan dan Pelancongan Korea Selatan.

Pada tahun lalu, pelakon kacukan Sri Lanka-Scotland, Amelia Henderson dinobat sebagai Model of The Year menerusi Anugerah Festival Model Asia ke-14 2019 yang turut berlangsung di Seoul.

www.myartis.com / Sumber & foto: Astro Gempak & Instagram Siti Saleha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YANA SEDIH KELUARGA DIHINA, DIKAFIRKAN - 'DTAB' DIKETAHUI 2 MINGGU LAGI

Ahli keluarganya turut terpalit dalam kontroversi melanda telefilem 'Demi Tuhan Aku Bersaksi' (DTAB), pelakon Yana Samsudin telah meluahkan rasa sedih menerusi ruang komen pada posting di Facebook milik pensyarah Fakulti Pengajian Pengajian Al-Quran dan As-Sunnah di Universiti Sains Islam Malaysia (USIM), Dr. Kamilin Jamilin.

Dr. Kamilin antara individu yang berkesempatan menonton telefilem tersebut bersama Mufti Wilayah Persekutuan, Datuk Dr. Zulkifli Mohamad Al-Bakri, Pengerusi Institusi Tahfiz Selangor, PU Hafiz dan ramai lagi ilmuan agama.

Menurut Yana atau nama sebenarnya Norliana Samsudin, 31, dia terpaksa menanggung fitnah selama seminggu gara-gara isu tersebut: "Saya sebak sebab teruk ahli keluarga dihina dikafirkan, dihukum masuk neraka. Seminggu tanggung fitnah," katanya pada ruang komen.

Untuk pengetahuan anda, Yana dan suaminya, Fadzil Zahari bertindak selaku penerbit telefilem terbabit di bawah produksi Prokuya Studios. Menerusi posting Dr. Kamilin, dia tidak merasakan sentimen negatif seperti dibangkitkan sesetengah netizen. Menurut Kamilin, nilai pengajaran drama berkenaan jauh lebih dominan.

Klik untuk gambar besar

"Babak Hamid berada di pondok tahfiznya hanya pada awal cerita ketika menggambarkan situasi Hamid yang berusaha mencari ruang buat dirinya bertaubat. Saya tidak melihat ada unsur 'serangan' pada institusi tahfiz. Buli memang wujud pada mana-mana tempat yang masih 'melekat' budaya buli pelajar baru. Saya kira ramai bersepsi sedemikian kerana gambar berserban seperti kes 'Polis Evo 2' sebelum ini," katanya.

Sementara itu, keputusan sama ada telefilem 'Demi Tuhan Aku Bersaksi' yang didakwa mengangkat tema lesbian, gay, biseksual dan transgender (LGTB) di pusat tahfiz, lulus untuk tayangan, bakal diketahui, selewat-lewatnya, dua minggu lagi.

Mufti Wilayah Persekutuan, Datuk Dr Zulkifli Mohamad Al-Bakri berkata, kajian lebih terperinci dan pandangan pihak lain perlu diperoleh sebelum keputusan dibuat: "Insya-Allah... Kita akan umumkan keputusan pada awal minggu. Kita jangka selepas minggu sambutan Aidiladha.

"Paling lewat Isnin atau Selasa pada minggu berikutnya. Saya akan beri jawapan secara bertulis, ambil kira pendapat semua yang ada. Ini kerana kami lihat (pengisian drama ini) daripada sudut negatif. Tidak adil kalau kita puji semua dan tak adil jika kita kritik semua," jelasnya.

Dr Zulkifli sebelum ini bertemu wakil produksi telefilem 'Demi Tuhan Aku Bersaksi', Prokuya Studios Sdn Bhd. Syarikat itu diwakili pasangan suami isteri, Fadzil Zahari dan Yana Samsudin merangkap penerbit serta penerbit eksekutif telefilem kontroversi itu.

Difahamkan, dalam perjumpaan yang turut dihadiri beberapa wakil agensi lain, prebiu telefilem lakonan Shafie Naswip sebagai watak utama itu, turut dikendalikan. Antara yang hadir termasuk Ketua Pegawai Eksekutif Pusat Pungutan Zakat Wilayah Persekutuan, Ahmad Syukri Yusoff; Pengerusi Gabungan Persatuan Institusi Tahfiz Al Quran Kebangsaan (Pinta), Mohd Dailami Che Age dan Pengerusi Institusi Tahfiz Selangor, PU Hafiz.

Sebelum ini, 'Demi Tuhan Aku Bersaksi' mencetuskan polemik apabila gambar babak di mana Shafie yang melilit tuala di kepala membelakangi seorang lelaki, tersebar, serta dakwaan wujud adegan liwat dalam pusat tahfiz. Netizen kemudian mengkritik penerbit hingga mengecop mereka sebagai ahli neraka disebabkan tuduhan memburuk-burukkan imej pusat tahfiz.

"Malah, petisyen menghalang RTM menyiarkan telefilem berkenaan diwujudkan di laman Facebook. Telefilem itu sepatutnya menemui penonton, awal bulan depan. Kritikan terhadapnya bermula apabila poster dan sinopsisnya disiarkan di internet. Sebahagian netizen berpendapat drama tersebut memberi pandangan negatif khususnya terhadap agama Islam.

'Demi Tuhan Aku Bersaksi' diterbitkan Prokuya Studios dan berkisarkan seorang mak nyah dijayakan pelakon Syafie Naswip cuba kembali ke pangkal jalan dengan bertaubat dan mendalami ilmu agama. Dia kemudian memasuki sebuah pusat tahfiz tetapi penerimaan segelintir penuntut menyakitkan sehingga individu terbabit berdepan cacian dan penghinaan.

www.myartis.com / Sumber: Astro Gempak & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BERSOSIAL & MABUK - ZUL ARIFFIN SEKADAR LAYAN PEMINAT

Tidak timbul isu mabuk atau bersosial dengan wanita seksi. Malah tujuan dia bergambarpun hanya sekadar memenuhi permintaan peminat yang memintanya berbuat begitu!

Begitulah jawapan Zul Ariffin mengenai dakwaan dia mabuk dan bersosial dengan wanita seksi di sebuah kelab di Pulau Langkawi, Kedah, baru-baru ini.

"Ketika kejadian saya sedang menonton persembahan live band di sebuah kelab dan disapa oleh wanita berkenaan untuk mengambil gambar dan saya sekadar memenuhi permintaannya.

"Selepas gambar itu tersebar saya sedar ia satu kesilapan besar kerana cara itu agak berlebihan sehingga menimbulkan salah faham di kalangan peminat," ujar Zul menjelaskan bahawa gambar wanita yang tersebar itu adalah peminatnya dan dia tidak mengenali wanita berkenaan.

"Kadang-kadang rasa serba salah untuk menolak permintaan peminat untuk bergambar atau menegur cara mereka kerana bimbang mereka berkecil hati.

"Namun kejadian itu memberi pengajaran kepada saya untuk lebih berhati-hati apabila bergambar dengan peminat wanita selepas ini," jelasnya ketika ditemui media pada majlis pengumuman pengacara Anugerah Skrin 2014 (ASK 2014) di Sri Pentas, Bandar Utama, Petaling, Selangor hari ini.

Mengenai kononnya Zul seolah melarikan diri daripada media apabila isu tersebut timbul, jawabnya dia tidak berniat berbuat demikian.

"Saya bukan lari tapi tunggu masa sesuai dapat berjumpa semua media untuk jelaskan situasi sebenar kerana lebih mudah menjelaskan secara berhadapan.

"Tetapi dua orang pertama yang tahu situasi sebenar adalah ibu saya dan Gayatri," ujarnya yang tidak menyalahkan wanita berkenaan yang memuat naik foto berkenaan di laman sosial.

Dalam hal ini, katanya ada pihak yang cuba memutarkan cerita sebenar disebalik gambar tersebut untuk kepentingan sendiri. Sehubungan itu, dia akan lebih berhati-hati sekiranya ingin bergambar dengan peminat wanita di lain masa.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


INNOCENCE OF MUSLIM TIDAK WUJUD?

Benarkah filem kontroversi 'Innocence of Muslims' yang menimbulkan kemarahan umat Islam wujud? Ini kerana, Portal hiburan The Hollywood Reporter (THR) melaporkan bahawa tayangan perdana filem tersebut yang dikatakan telah berlangsung di Hollywood tidak dihadiri oleh sesiapa pun termasuklah krew filem berkenaan.

Oleh yang demikian, portal berita berkenaan merumuskan Innocence of Muslims mungkin kini telah menjadi filem yang tidak wujud paling popular di dunia.

Lapor THR lagi, apa yang mungkin wujud hanyalah 'trailer' sepanjang 14 minit yang dimuat naik dalam laman sosial YouTube yang sekali gus mencetuskan ombak anti-Amerika di seluruh dunia.

Penulis skrip filem itu, Sam Bacile atau juga dikenali dengan nama Nakoula Basseley Nakoula sebelum ini dipetik sebagai berkata yang versi penuh filem itu telah ditayangkan di Vine Theatre Hollywood di bawah judul The Innocence of Bin Laden.

Bagaimanapun seorang kakitangan teater berkenaan memberitahu The Los Angeles Times, tiada siapa pun dilihat menyaksikan tayangan perdana itu atau terdapat kakitangan mahu pun krew filem itu menanti kehadiran penonton.

Mungkinkah laporan ini benar atau ia hanya sekadar propaganda untuk meredakan kemarahan umat Islam yang sering ditindas dan dihina? Allahualam..!


"PERASAAN GEMBIRA SAYA SUKAR DIGAMBARKAN" - YASSIN KINI KEMBALI BERAKSI

Selepas hampir dua tahun, pelawak Yassin Yahya, 43, mengakui gembira apabila dapat kembali beraksi di khalayak umum. Yassin berkata, sepanjang Perintah Kawalan Pergerakan (PKP) berkuatkuasa, dia menggunakan kelebihan yang ada padanya dengan mencari rezeki menerusi media sosial.

"Ini adalah persembahan pertama saya selepas kebenaran bekerja diberikan oleh kerajaan. Perasaan gembira saya sukar digambarkan. Semasa PKP saya melakukan aktiviti ulasan produk membantu usahawan yang baru nak naik dan belum ada platform. Jadi saya bersama mereka saling membantu satu sama lain.

"Bayaran yang dikenakan saya pun mengikut harga PKP juga yang dikategorikan mampu milik dan kasih sayang," katanya ketika ditemui media pada majlis pembukaan semula Sudirman Cafe di Koptown EDC Hotel, Jalan Raja Laut, di sini.

Selain Yassin, Saiful Apek dan Ain Sufia turut bersama mengadakan persembahan pada majlis berkenaan. Menurut Yassin, ketika pandemik bermula dia berada di Johor dan menubuhkan produksi sendiri iaitu Yasstar Production untuknya bergerak.

Klik untuk gambar besar

"Alhamdulillah, sehingga kini hampir 50 produk termasuk gerai, produk sendirian dan mereka yang memperkenalkan kedai dan produk dibantu ikut pengalaman yang saya ada. Semuanya dikongsi di Instagram sehinggakan bulan lepas saya disahkan positif Covid-19 dan kena kuarantin selama 20 hari.

"Dari situ juga datangnya ilham untuk saya buat panggilan video kepada anggota Senario yang lain. Dalam video itu saya terfikir kenapa tak buat sesuatu sebelum Senario muncul semula sempena 25 tahun ditubuhkan. Jadi kami wujudkan platform Sembang Santai bersama dengan ahli Senario yang lain. Kami ada saluran sendiri Senario Reunion di YouTube," katanya.

Menurutnya program Sembang Santai ini bersiaran setiap Sabtu dari jam 10 hingga 12 malam: "Saya mengharapkan peminat yang belum tahu agar mengikuti saluran ini. Kami akan buat kemunculan semula menerusi program sitkom di TV9. Mereka dengan perancangan mereka, manakala kami dengan perancangan sendiri.

"Sekiranya jadi, ia satu bonus buat kami. Program di saluran kami memang akan ada setiap minggu. Ia membabitkan semua ahli Senario termasuk Ilya dan Hamdan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN GUNA HARTA PENINGGALAN BUAT KAHWIN LAIN" - SHAHORA SEMAKIN PULIH

Pelakon Sharifah Shahora, 45, baru-baru ini telah selamat menjalani pembedahan membuang ketumbuhan pada bahagian rahim dan uterus selepas mengalami sakit perut berpanjangan. Secara kebetulan, penerbit Eleven Field Creative Sdn Bhd melakukan pembedahan pada tarikh yang sama dengan pelawak dan pelakon Syanie Hisham di sebuah hospital swasta pada 29 April lalu.

Pada saat bergelut menempuh kesakitan, isteri pengarah filem, Raja Mukhriz Raja Ahmad Kamaruddin ini masih sempat berseloroh mengenai harta peninggalan jika sesuatu terjadi kepadanya: "Entahlah, nak kata lawak atau tak, saya tak pasti. Soal harta peninggalan saya memang ada berpesan. Saya tak tahu, ajal dan maut, semuanya ketentuan Allah.

"Duit simpanan atau apa sekalipun selama ini menjadi rahsia saya, suami pun tak tahu. Saya juga berpesan pada suami, jangan menggunakan harta peninggalan buat kahwin lain. Ini kerana harta yang ditinggalkan untuk anak-anak. Suami hanya mengangguk. Saya yakin suami tak mahu kehilangan saya dalam masa terdekat. Alhamdulillah, saya masih panjang umur," ujarnya.

Klik untuk gambar besar

Bercerita keadaannya selepas melakukan pembedahan, pelakon 'Ophilia' dan 'Girlfriend Aku Dari Neraka' itu berkata, kesihatannya kini beransur pulih: "Semuanya berlaku tanpa diduga. Saya sakit perut berpanjangan sejak hujung bulan lalu.

"Saya nak buat kerja pun tak larat. Kemudiannya, saya ke klinik untuk melakukan pemeriksaan. Doktor menyarankan saya melakukan pembedahan segera, jadi saya tidak melengahkan lagi. Pembedahan mengambil tempoh masa dalam lebih empat jam.

"Lucunya, sebelum pembedahan saya sempat berpesan kepada doktor jangan lupa kikis lemak jika ada. Selepas itu, saya sudah tidak sedarkan diri akibat dibius. Syukur, pembedahan berjalan lancar. Saya memilih tidak membuang rahim. Ini kerana saya masih menyimpan hasrat mahu hamil," tuturnya.

Shahora menasihatkan, jangan menangguh melakukan pembedahan sekiranya sakit pada bahagian mana sekalipun: "Jangan takut mahu membuang ketumbuhan. Jika dibiar akan diberi kesan bukan pada perut, tetapi pinggang, urat dan seluruh badan.

"Saya pernah mencuba rawatan tradisional dan sakit makin berkurangan. Namun, kerana tidak menjaga pantang dan makan apa sahaja, ketumbuhan makin membesar. Akhirnya kena buat pembedahan juga," jelas Shahora.

Pelakon kelahiran Pahang itu mengambil peluang mengucapkan terima kasih kepada doktor dan jururawat yang menyelamatkan nyawanya: "Begitu juga suami dan anak, mereka tidak meninggalkan saya ketika sakit. Adik beradik sentiasa membuat panggilan video untuk mengetahui perkembangan kesihatan saya. Sekarang, saya makin sihat. Kalau ikut cara orang lama, saya kena berpantang selama 40 hari," katanya.

www.myartis.com / Sumber & foto: Harian Metro, Instagram Sharifah Shahora & Raja Mukhriz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENDARAHAN OTAK - ANAK MOHON DOAKAN KESEMBUHAN SHARIFAH AMINAH

Anak sulung seniwati terkenal era 60-an, Sharifah Aminah Syed Abdullah iaitu Wan Monaliza memberitahu yang ibunya itu terlantar di Pusat Perubatan Universiti Kebangsaan Malaysia (PPUKM) sejak tiga bulan lalu.

Pelakon berusia 74 tahun yang pernah membintangi pelbagai filem antaranya filem 'Jefri Zain' (bergandingan bersama Allahyarham Tan Sri Jins Shamsuddin), 'Ceritaku Ceritamu' dan 'Wira Angkasa' ini dikejarkan dan dirawat di pusat perubatan itu selepas mengalami pendarahan otak.

Wan Monaliza, 50-an berkata, ibunya memang mempunyai masalah darah tinggi yang mengakibatkan pembuluh darah pecah.

"Kami reda dengan ketentuan Allah dan akan jaga emak sebaik mungkin. Daripada situ ia merebak menjadi angin ahmar dan doktor buat keputusan buat pembedahan dikepala dan tutup tempat pembuluh darah yang pecah itu.

"Tahap sedar emak masih rendah dan saya tidak berani nak cakap dia akan sembuh. Kalau sembuh pun akan makan masa yang lama. Dia ada menggerakkan kedua-dua belah kaki dan tangan tapi sikit sangat. Ingatannya masih lemah," katanya.

Menurutnya, apabila dipanggil nama, ibunya akan membuka mata. Begitu juga apabila disuruh mengenyitkan mata, kadangkala ibunya akan berbuat demikian.

"Jadi kita tidak tahu samada dia faham arahan atau tidak. Tahap ingatannya sangat rendah. Dia memang dah sedar yang bermaksud dia sudah buka mata dan bernafas tanpa bantuan mesin. Cuma untuk terima arahan itu belum mampu lagi.

"Alhamdulillah penderitaan emak dapat perhatian daripada beberapa persatuan artis di negara kita yang dapat melawat dan menghulurkan sumbangan bantuan. Saya minta agar semua peminat mendoakan kesejahteraan emak saya," jelasnya.

Selain Wan Monaliza, Sharifah Aminah turut mempunyai seorang lagi anak iaitu Saifullizan yang berusia pertengahan 40-an.

Sementara itu, pelakon Maria Kamal berkata, kejadian berlaku apabila dia meraikan sambutan ulang tahun kelahiran rakan baiknya itu.

"Saya ajak dia keluar makan sempena ulang tahun kelahirannya pada 13 September lalu. Selesai makan dan minum, dia mengadu sakit kepala.

"Rupanya dia sudah dua hari tidak makan ubat. Kami bergegas balik ke rumahnya untuk ambil ubat yang disimpan dalam keretanya tapi malangnya dia pengsan dalam kereta saya.

"Saya mengejarkan dia ke PPUKM dan bacaan darah tingginya ketika itu 220. Doktor memberitahu pembuluh darahnya pecah dan terus buat pembedahan," tuturnya.

Maria, 62, yakin rakan baiknya akan sembuh biarpun terpaksa menunggu dalam tempoh yang lama.

"Dia sudah buka mata, dengar kita panggil dan respon dengan suasana bising. Cuma dia memandang jauh seperti tidak faham apa-apa.

"Dia ibarat bayi baru lahir yang tidak tahu apa-apa yang terjadi disekeliling. Saya baru sahaja melawatnya tapi tiada apa-apa perubahan sangat.

"Kalau nak sembuh pun mungkin berperingkat dan ambil masa. Tidak betul jika ada yang kata dia sedang nazak," ujarnya yang akrab dengan pelakon ini sejak dari zaman muda.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IQRAM BUAT HAL LAGI - KALI INI TAMPIL GHAIRAH DENGAN HANYA 'BERTUALA'

Nampaknya pelakon Iqram Dinzly sekali lagi mencuri tumpuan netizen apabila tampil dengan aksi ghairah pada sesi live di akaun Instagram miliknya semalam.

Menerusi sepotong yang tersebar itu, Iqram dilihat hanya bertuala putih dan melakukan aksi yang ghairah. Video yang mula tersebar itu menjadi perbincangan hangat netizen di media sosial sejak semalam lagi.

Sebelum ini, Iqram pernah tampil memohon maaf selepas sering berkelakuan pelik dan berdepan kecaman ramai dengan kata-kata kesat di media sosial.

Iqram juga turut diisytihar muflis baru-baru ini oleh Lembaga Hasil Dalam Negeri (LHDN) selepas gagal membayar cukai pendapatan sebanyak RM77,000. Dia juga mengambil keputusan untuk bersara daripada industri seni tanah air.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH BERTAHUN DAH BERCERAI... BUKAN AZAR PENYEBAB....." - TUNANG AZAR AZMI

Sebelum ini, pelakon Azar Azmi dikatakan telah selamat mengikat tali pertunangan dengan seorang duda anak dua yang dipercayai penerbit filem, Hafiz Rozlan, Ahad lalu. Namun begitu, baru-baru ini telah timbul dakwaan dimana segelintir pihak yang mengatakan Azar menjadi punca perceraian Hafiz dengan bekas isterinya.

Bagaimanapun, dakwaan tersebut telah dinafikan Hafiz dan turut mengakui status dirinya adalah bapa tunggal dan sudah beberapa tahun bercerai dengan bekas isteri: "Apa yang saya boleh kongsi adalah saya single father. Dah bertahun dah bercerai. Itu saja yang boleh saya cakap. Bukan Azar penyebab saya bercerai dahulu.

Difahamkan, Azar atau nama penuhnya Siti Azar Ameerah Azmi, 30, bertunang di Mesra Abadi 8 Wedding Venue, Keramat, Kuala Lumpur dan ia hanya dihadiri keluarga, teman rapat serta beberapa orang rakan artis.

Klik untuk gambar besar

Pasangan itu dijangka bertunang selama setahun dan merancang majlis perkahwinan diadakan pada penghujung tahun depan. Azar dan tunangnya itu sudah mengenali satu sama lain sejak lima tahun lalu. Menerusi Instagram pada Selasa, Azar berkongsi video penghargaan kepada yang terlibat dalam majlis pertunangannya.

Dalam pada itu, Hafiz memohon maaf kerana tidak boleh mengulas lebih lanjut mengenai majlis pertunangannya sehingga Azar mengeluarkan kenyataan berkenaan perkara itu: "Minta maaf... Saya telah dinasihatkan untuk tidak memberi sebarang komen sehingga Azar sendiri yang mengeluarkan kenyataan".

Terdahulu, Azar penah mengakui dirinya sedang menjalinkan hubungan cinta dengan seseorang namun memilih untuk tidak mendedahkan identiti kekasihnya. Pengakuan tersebut dibuat selepas dia menafikan hubungan cinta itu goyah disebabkan lakonan mesra Syafiq Kyle menerusi drama 'Nur 2'.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFIEZ ZAIDI NAFI SEBILIK DENGAN KEKASIH, FIFY AZMI DI PULAU PERHENTIAN

"Tak hairanlah mereka akan tuduh kami buat benda tak elok. Alhamdulillah, kami jaga kelakuan dan jaga batasan sebagai umat Islam. Lagipun ia bukan di luar negara. Semua yang bekerja di resort itu adalah orang Islam. Takkanlah kami nak pergi duduk berdua-duaan begitu.

"Kami pun datang dalam bot yang sama dengan keluarga Melayu dan mereka pun kenal kami. Biarlah netizen nak cakap apapun. Yang penting hanya kami berdua tahu perkara sebenar.

"Keluarga kami pun tahu kami ada di sana," kata pelakon Nafiez Zaidi berhubung tuduhan netizen yang mendakwa dia dan kekasih yang pelakon, Fify Azmi melakukan perkara tidak elok, malah dikatakan tinggal sebilik apabila berkunjung ke Pulau Perhentian, Besut, Terengganu.

Menurut Nafiez, dia sudah menjangkakan kecaman tersebut. Kata Nafiez lagi, netizen boleh menuduh apa sahaja kerana mereka tidak nampak apa yang berlaku di sana. Ujarnya, mereka tidak melakukan sesuatu di luar batas seperti yang didakwa.

Klik untuk gambar besar

"Ditambah kami adalah pasangan kekasih dan ia makin menguatkan dakwaan itu. Bagaimanapun, kami ke sana atas undangan kerja dan bukannya suka-suka. Betul, perkara ini akan timbulkan fitnah apabila kami buat hantaran begitu di media sosial. Namun, kami cuma nak kongsi keadaan sebenar yang berlaku ketika di sana," ujarnya lagi.

Nafiez dan Fify pergi ke pulau peranginan itu pada 24 Februari lalu atas jemputan resort di situ bertujuan untuk kerja-kerja ulasan di situ. Bagaimanapun, cuaca buruk dengan hujan lebat serta angin kuat dan laut bergelora menyebabkan mereka terperangkap di sana.

Sementara itu, Nafiez atau nama sebenarnya Abdul Nafis Abduzaidi, memaklumkan mereka berjaya berjaya keluar dari pulau itu pada 27 Februari lalu sekitar jam 10 pagi dengan bot yang disediakan dan tiba di Lumut pada jam 10 malam.

"Dari Terengganu saya terus ke Lumut, Perak untuk menjalani penggambaran drama Air Mata Di Bumi Matador. Saya sepatutnya tinggalkan Fify di Kuala Lumpur tapi produksi meminta saya terus ke sana supaya saya dapat sampai awal dan berehat untuk penggambaran hari ini (27 Februari)," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELFIRA LOY AKUI MULA PANDANG SERIUS HUBUNGAN DENGAN SUFIAN

Jika sebelum ini, pelakon Elfira Loy gemar berselindung tentang pemilih belahan hati tetapi kini beliau mengakui dirinya lebih bersikap terbuka apabila berbicara tentang cinta.

Elfira yang sering kali terbuka menunjukkan kemesraan beliau bersama Sufian Suhaimi itu sudah mula memandang serius terhadap percintaan mereka kerana terpikat dengan kejujuran Sufian.

"Sebelum ini, saya dibelenggu perasaan kurang yakin tentang keikhlasan lelaki yang cuba mendampingi diri ini. Adakah benar ia kerana cinta atau sekadar suka-suka.

"Situasi itu bagaimanapun berbeza sejak saya mengenali Sufian. Berdasarkan kejujuran Sufian. saya mula memandang serius terhadap hubungan kami selain mengharapkan agar menemui kesudahan yang membahagiakan," jelas Elfira.

Dalam pada itu, Sufian yang hangat dilanda kontroversi didakwa menggoda isteri orang memberitahu bahawa beliau kini sedang cukup bahagia dengan Elfira. Ia sekaligus memberikan kenyataan bahawa kontroversi itu tidak logik.

"Bagi saya, dakwaan ini adalah perkara yang tidak logik. Hal ini kerana semua orang tahu saya sedang berbahagia dengan Elfira, jadi mengapa perlu menggoda isteri orang," kata Sufian.

Klik untuk gambar besar

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"LAYANAN SAMA RATA, TIADA ISTIMEWA"  - ADIRA

"Saya sangat memahami situasi suami. Jadi, saya tak pernah menjadikan hamil sebagai satu kelebihan untuk mendapat lebih layanan atau keistimewaan lain.

"Suami bijak membahagikan masa sama seperti dahulu. Dalam erti kata lain antara saya dengan isteri pertama, tak ada yang lebih atau kurang. Pendek kata dia berlaku adil," kata penyanyi Adira Suhaimi.

Biarpun usia kandungannya bakal mencecah lima bulan pada 3 November ini, Adira berkata tidak ada alasan dia mendapat sebarang keistimewaan sebaliknya layanan diberikan sama rata.

Akuinya, suaminya Datuk Seri Adnan Abu atau dikenali sebagai Datuk Red sentiasa berlaku adil terhadap madunya.

Pada masa sama, Adira yang popular dengan lagu 'Ombak Rindu' tidak sedikit pun berasa terganggu dengan perkara itu. Cuma pada peringkat awal kehamilan, Adira lebih suka berada dalam keadaan yang tenang.

"Alhamdulillah, dari segi emosi saya okey tetapi tak suka berada dalam keadaan yang bising. Saya juga tak suka memegang telefon dan seboleh-bolehnya saya tak nak menjawab sebarang mesej atau panggilan yang masuk.

"Jadi, kalau ada mana-mana pihak yang mengeluh dengan sikap itu, saya mohon maaf. Saya bukannya sengaja, tapi itulah yang dinamakan pembawaan budak. Namun memasuki usia tiga bulan, saya okey dan kembali seperti sedia kala," ujar Adira dipetik sebagai berkata.

Selain itu, Adira menjelaskan dia juga melalui proses alahan yang teruk pada bulan pertama dan kedua kehamilan. Malah suaminya juga turut terkena tempias sama sehinggakan selera makannya bertambah.

"Kalau nak tahu, berat badan saya naik mendadak sehingga 14 kilogram. Kalau dahulu berat saya cuma 40 kilogram, sekarang sudah mencecah 54 kilogram.

"Apa tidaknya selera makan saya tak menentu. Boleh dikatakan sepanjang masa saya nak mengunyah saja. Kalau lewat malam sekali pun, saya tetap mengajak suami keluar makan.

"Memang perut saya tak besar, tetapi berat badan bertambah, malah ada yang tak percaya saya hamil," tuturnya.

Sumber: Harian Metro

Foto: Adira Suhaimi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SUAMI ENGGAN CERAI & MOHON SARI YANTI KEMBALI TAAT

"Tanya dia, jangan tanya saya. Lebih baik dia (Sari Yanti) yang memberikan komen mengenai perkara ini kerana saya bukannya selebriti," kata Mohd Edy Casmadi Che Hussin, suami Sari Yanti mengenai permohonan cerai isterinya itu.

Mohd Edy, 34, berkata demikian ketika ditemui media diperkarangan Mahkamah Rendah Syariah Subang Bestari, dekat Petaling jaya, Selangor semalam. Tambahnya, dia tidak mempunyai sebarang sebab untuk mengulas mengenai perkara itu memandangkan dia bukan seorang selebriti.

Klik gambar untuk size besar

Untuk info, Pada 25 Februari lalu, Sari Yanti atau nama sebenarnya Sari Yanti Mohamad Nazari, 30, menfailkan permohonan cerai terhadap suaminya di Mahkamah Syariah Seremban, Negeri Sembilan.

Meskipun pelbagai usaha sudah dilakukan bagi memperbaiki rumahtangga mereka, namun ia masih tidak berhasil. Malah kedua-dua belah pihak juga dikatakan tidak hadir untuk mengikuti proses sulh (berdamai) yang sepatutnya berlangsung di Kompleks Mahkamah Syariah Seremban, kelmarin.

"Saya tidak bersetuju dengan penceraian," ujar Mohd Edy ketika diminta mengulas mengenai perkara berkenaan.

Terdahulu, Mohd Edy hadir di mahkamah tersebut bagi sebutan permohonan kembali taat dan nusyuz yang difailkannya terhadap Sari Yanti selaku defendan pada 7 Mac lalu dihadapan Hakim Syarie, Abdul Halim Abu Samah.

Permohonan itu dibuat mengikut Seksyen 60 (2) Enakmen Undang-undang Keluarga Islam (Negeri Selangor) 2003.

Pada prosiding tersebut, Mohd Edy memberitahu mahkamah, isterinya telah pun dimaklumkan mengenai permohonan itu bagaimanapun dia sebagai plaintif gagal untuk menyerahkan surat saman kepada wanita berkenaan.

"Saya pertama kali cuba membuat penyerahan saman tersebut kepadanya di rumah beralamat di Petaling Jaya namun defendan tidak berada di rumah," ujarnya dipetik sebagai berkata kepada MStar Online.

"Saya kemudiannya sekali lagi cuba menyerahkan saman sama di kediaman keluarga Sari Yanti di Kuala Pilah, Negeri Sembilan namun usaha itu juga gagal," katanya yang kemudian hanya menyerahkan saman itu kepada kakak defendan.

Kes itu kemudiannya ditangguh untuk sebutan semula pada 30 April 2014.

Hasil perkongsian hidup dengan Mohd Edy Casmadi selama lima tahun, Sari dikurniakan dua anak lelaki iaitu Barr Al Aliy, 4, dan Basit Al-Haq, 2.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


RAMBUT SCHA DIKUTUK - AWAL ASHAARI TAMPIL TEGUR

Gaya rambut pelakon dan pengacara Scha Alyahya di Syawal pertama telah menerima kritikan serta tohmahan apabila ada yang mengatakan gaya tersebut seperti orang baru bangun tidur, orang gila dan pelbagai lagi.

Bagaimanapun, dengan pelbagai kutukan yang dilemparkan, suami kepada Scha iaitu Awal Ashaari telah tampil dengan tenang membalas komen-komen negatif itu dengan penjelasan panjang lebar.

Kata Awal, tiada apa yang salah tentang gaya rambut isterinya itu malah pengacara itu menyifatkan stail itu 'sassy'.

"Guys, chill. Baru bermaaf-maafan korang dah tambah dosa balik cakap macam-macam. It's up to her lah her hair. She's tired of having long hair, dia nak rambut pendek and sassy look, korang cakap macam-macam.

Klik untuk gambar besar

"If it's not something yang you fancy, just keep quite. Yang penting tuan punya kepala suka. I think it's kinda cool.

"Penat stylist datang rumah buat rambut, you all cakap macam orang gilalah, baru lepas mainlah. Gosh, attitude guys.

"If you dont have anything nice to say, just don't say anything at all.  I don't think she need that two cents pun. Ok?" tulis Awal.

Ibu kepada Lara Alana itu tampil dengan personaliti lebih fresh dan berani menerusi potongan rambut pendek sejak 21 Mei lalu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


7 GAMBAR - AKSI COMEL AMYRA & AMAR DALAM 'MATERNITY PHOTOSHOOT'

Bagi mengabadikan saat-saat bakal ibu dan ayah ini, pasangan pelakon iaitu Amyra Rosli Amar Baharin telah mengadakan satu 'Maternity Photoshoot' dengan memilih jurugambar Nabil Nadir.

Usia kandungan Amyra sudah genap 33 minggu dan pelakon jelita tersbeut dijangka akan melahirkan bayi pada penghujung bulan Oktober ini.

Keterujaan pasangan ini dalam menantikan kelahiran anak sulung mereka boleh diperhatikan menerusi koleksi gambar-gambar fotoshoot ini.

Apapun, semoga proses kelahiran nanti berjalan dengan lancar.

Klik untuk gambar besar

www.myartis.com / Foto: Nabil Nadir IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


EMMA MAEMBONG TAMPIL DENGAN SINGLET TERIMA TEGURAN

Menerusi perkongsian di laman Instagram, pelakon Emma Maembong yang difahamkan kini berada di Seminyak, Bali, Indonesia itu telah memuat naik sepotong video berbentuk boomerang dimana dia menggayakan rambut baharunya yang didandan tocang.

Bagaimanapun, penampilan Emma yang hanya memakai singlet dengan seluar merah itu telah mengundang rasa kurang senang netizen yang tampil menegur tindakannya itu dimana ia dianggap terlalu seksi.

"Cantik... tapi suka lihat Emma yang dulu-dulu." - "Dah takda baju ke kak, pakai singlet je?" - "Suami dia tak reti nak tegur ke hmmmm." - "Semoga diberi hidayah untuk menutup aurat," antara komen-komen netizen.

Klik untuk gambar besar

Dalam pada itu, ada juga dalam kalangan netizen yang menasihati Emma supaya mengambil iktibar daripada bencana C0V1D yang melanda dunia dua tahun lalu.

"Dari bertudung sampai jadi mcm ni... Allahhuakhbar!! Simpanlah aurat mu Emma, ambillah ikhtibar sikit dari C0V1D ni." - "Semoga mendapat hidayah secepat mungkin. Allah dah kurniakan anak yang comel dan bijak, tak reti nak bersyukur ke Emma? Allah maha baik Emma, kita manusia yg masih lalai," nasihat netizen.

Sebelum ini, Emma pernah dikritik selepas memuat naik gambar ketika bercuti di Dubai. Menerusi gambar-gambar berkenaan, netizen mengharapkan Emma bertudung seperti dahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 TAHUN IBU TUNGGAL - LIZA ABDULLAH TAK TOLAK JODOH, SEKALIPUN ISTERI KEEMPAT

"Kahwin adalah kerja Allah dan siapa yang tak nak kahwin kan! Kalau kita perhatikan, kebanyakan artis senior kita pada penghujung usianya hidup berseorangan. Kalau ditanya berkenaan jodoh, kita tidak boleh menidakkan jodoh yang datang.

"Kalau Allah kata pengakhiran hidup saya akan solo selama-lamanya saya akan terima. Namun jika Allah hadirkan seseorang saya akan tengok terlebih dahulu samada boleh terima atau tidak," itulah kata pelakon Liza Abdullah.

Liza yang bercerai dengan bekas suami, Zolkifli Abdul Rahman pada 2014 itu sudah tujuh tahun melayari kehidupan sebagai ibu tunggal dan ianya bukanlah satu tempoh masa yang singkat.

Bohong jika pelakon berusia 56 tahun ini tidak mahu berkahwin lagi untuk mencari seseorang yang dapat menemani hari depannya. Bagaimanapun Liza atau nama sebenarnya Norliza Abdullah realistik bahawa soal jodoh dan maut adalah ketentuan Allah SWT.

Menurut Liza, ada ketika terdetik dihatinya menyukai seseorang, namun tidak diizinkan Allah atas sebab-sebab tertentu. Liza yang popular menerusi watak Mak Leha dalam drama rantaian '7 Hari Mencintaiku' itu mengakui, sekiranya ditakdirkan dia bergelar isteri keempat, dia perlu menerimanya dengan hati terbuka.

Klik untuk gambar besar

"Tak dinafikan saya ada juga kenal dengan beberapa orang lelaki tapi sekadar untuk berkawan dan mengenali hati budi terlebih dahulu. Kalau saya bercakap, mungkin isu ini agak sensitif mengenai soal bermadu atau poligami.

"Saya bukan nak mengata kerana bimbang nanti mereka yang anti poligami cari saya. Sebenarnya sejak saya muda remaja, siapa yang nak kahwin dengan suami orang atau berkawan dengan kekasih orang. Saya tak berniat pun tapi itulah datangnya ujian dalam hidup kita.

"Dalam keadaan umur sekarang, saya rasa bukan tiada pilihan. Apa yang penting saya nak yang terbaik dalam hidup. Kita diuji dengan macam-macam. Ada yang jadi nombor satu pun belum tentu bahagia. Kalau sudah takdir jadi bini nombor empat maka takdirlah.

"Mungkin saya bercakap begini tapi kesudahannya tak kahwin juga. Tapi jika Allah hadirkan, saya selalu minta agar itu ialah pilihan Allah. Sebenarnya jodoh ialah pilihan kita. Kalau kita tengok sejak awal lagi ada masalah, kenapa nak terima juga," ujarnya dipetik sebagai berkata.

Liza yang mendirikan rumah tangga pada 1988 dan mempunyai empat anak berkata, semua anak semakin membesar dan akan mempunyai keluarga sendiri nanti.

"Anak yang kita besarkan tidak selama-lamanya akan duduk atau tidur dengan kita. Mereka boleh teman kita, jaga kita tapi mereka juga ada kehidupan sendiri nanti.

"Saya rasa tak boleh terima jika ada yang kata orang tua 'getik' terhadap golongan berusia yang bercinta. Saya tak pernah menidakkan jodoh orang usia 70 atau 80 tahun.

"Kerja kita memanglah hiburkan orang. Bohonglah jika saya tak rasa sunyi. Ada masa-masanya kita akan kesunyian. Untuk hilangkan rasa sunyi itu, saya sibukkan diri dengan bekerja," akhirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA DEDAH DIGANGGU SUAMI ORANG: "PADAM LA BINI TAHU MATI SAYA..."

Pelakon Janna Nick menerusi laman Instagram miliknya telah mendedahkan dirinya menerima kiriman mesej daripada seorang lelaki yang berstatus suami orang. Menerusi mesej yang dihantar, individu terbabit meluahkan perasaan untuk menjadikan Janna sebagai isteri kepadanya.

"Dah lama saya impikan nak genggam jari jemari awak yang gempal tu, lalu saya akan bawa awak menuju ke cahaya kebahagiaan insya-Allah. Tapi kan kalau awak nak kahwin dengan saya ada syaratnya. Salah satunya awak tak boleh bercakap dengan mana-mana lelaki selain saya, dini sekalipun! Syarat yang lain tu saya akan bagitau lepas kita kahwin. Faham?" tulisnya.

Bagaimanapun, selepas perkongsian ini dibuat di Instagram Stories, lelaki tersebut merayu supaya 'screenshot' ini dipadam: "Adoi awak ni. Taknak la kawan awak dah. Padam la bini saya tahu mati saya nanti. Tolong la padam Janna. Saya merayu kat awak," tuturnya.

Klik untuk gambar besar

Dalam pada itu, pelakon yang popular dengan drama 'Syurga Nur' menyatakan tindakannya berkongsi adalah sebagai peringatan untuk golongan yang dah berkahwin: "Saya bukan nak mengaibkan lelaki itu. Sebagai peringatan untuk yang dah berumah tangga, jagalah hati seorang isteri.

"Penat dia lahirkan anak, jaga makan minum tapi yang suami menggatal dengan perempuan lain. Tolong hargai isteri masing-masing," kata Janna yang kini sedang hangat menjalinkan hubungan percintaan bersama pelakon baru berdarah kacukan Dini Azan Schatzmann, menerusi rakaman video.

www.myartis.com / Sumber & foto: Astro Gempak, Instagram Janna Nick & Dini Azan Schatzmann

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI AKSI PANJAT PASANG BIDAI PUNCA CERAI  - SHAKILLA MOHON HENTI SPEKULASI

"Saya baru baca artikel yang mendakwa kononnya Fizi tak membantu buat kerja rumah... apabila kakak (individu menulis status) itu cakap fasal bidai baru saya teringat posting video itu dah lama. Minta maaf kalau sesiapa yang baca dan salah faham, saya tak sangka orang akan mempertikaikan kerja rumah yang saya pernah buat sebelum ini dengan mengaitkan apa yang berlaku antara saya dengan Fizi sekarang.

"Saya anggap perkongsian saya dahulu sebagai kesalahan sendiri sampai membawa maksud lain apabila kami berpisah. Saya masih waras dan masih ingat sampai sekarang tak pernah keluarkan apa-apa kenyataan sepanjang kahwin dengan Fizi dia tak pernah tolong saya. Kalau Fizi atau keluarga dapat tahu dakwaan ini mesti mereka rasa tak best.

"Saya sendiri pun rasa tak best sebab sepanjang kami kahwin, Fizi sangat membantu saya menguruskan hal rumah tangga... masa saya buat kerja-kerja tu siapa jaga Ameena? Fizi la yang buat semua. Fasal buat kerja rumah ni memang saya yang nak buat sebab saya suka bertukang, saya suka buat benda-benda yang saya tak mampu buat tapi saya nak buat juga.

"Fizi pula akan ambil langkah untuk tak campur tangan kerja-kerja saya sebab takut kalau salah nanti saya marah pula! Idea kami lain-lain, jadi dia bagi saya kebebasan untuk buat ikut cara saya dan dia pula ambil bahagian jaga Ameena. Video yang saya kongsi itu hanyalah untuk projek khas dalam rumah sahaja contohnya renovasi untuk tempat permainan Ameena dan sebagainya, tapi benda-benda asas lain semua Fizi yang buat.

Klik untuk gambar besar

"Kalau saya pergi penggambaran, Fizi la yang buat semua... dia memasak, basuh baju dan jaga Ameena," demikianlah kata pelakon Shakilla Khoriri yang tampil menjelaskan salah faham dan berkata dakwaan perpisahan berpunca daripada sikap bekas suaminya,  pengacara dan penyampai radio Fizi yang tidak mahu membantu isteri melakukan kerja rumah, adalah tidak benar kerana dia tidak pernah mengeluarkan sebarang kenyataan mengenai punca perceraian mereka.

Berita perpisahan pasangan selebriti itu mengejutkan ramai peminat kerana tidak menyangka kemesraan yang ditunjukkan mereka di laman sosial berakhir dengan perceraian.

Sebelum itu, sebuah blog hiburan menulis artikel status seorang pengguna Facebook yang mendedahkan hanya Shakilla yang menguruskan rumah tangga. Wanita itu berkata dia pernah melihat satu video lama yang pernah dikongsikan Shakilla di mana pelakon itu mengatakan semua kerja rumah dilakukan oleh dirinya dan Fizi tidak membantu.

Spekulasi itu dibuat netizen berkenaan berdasarkan video Shakilla meminta suaminya memasangkan bidai di rumah mereka namun akhirnya dia terpaksa melakukan sendiri. Dalam pada itu, Shakilla berkata isu video lama itu tidak sepatutnya timbul kerana dia memang seorang yang sukakan kerja pertukangan dan mempunyai idea serta citarasa tersendiri dalam menentukan dekorasi kediaman mereka.

Sementara itu, pelakon drama 'Cinta Ilahi' ini memohon orang ramai menghentikan sebarang spekulasi mengenai perpisahan mereka itu" "Saya harap orang-orang di luar sana cukup-cukuplah mengorek salah silap kami dan kalau boleh janganlah keluarkan sebarang spekulasi mengenai perceraian kami.

"Saya tahu ramai yang nak tahu punca tapi kami berdua dah sebulat suara tak akan berkongsi sebab perpisahan ini... cuma saya beritahu kami berdua kuat berdepan ujian ini dan minta doakan yang terbaik untuk kami. Perpisahan ini satu pembelajaran untuk kami jadi lebih matang, memahami salah silap masing-masing, sejujurnya saya sangat beruntung kerana pernah ada suami yang baik.

"Dia kawan, suami dan ayah yang sangat baik... mungkin saya seorang isteri dan ibu yang tak sempurna, tapi tak apalah kita lupakan semua itu. Kami berdua dah sepakat untuk fikirkan jalan terbaik... untuk kakak yang muat naik status itu, kalau terbaca artikel ini saya minta maaf kalau status dan video lama saya itu membuatkan semuanya salah faham," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAYAH BAKAR & KELUARGA AKHIRNYA PULANG KE MALAYSIA SELEPAS HAMPIR SETAHUN DI AUSTRALIA

"Pertemuan dan perpisahan bukanlah sesuatu yang mudah. Lagi-lagi, bila semakin rapat dan menjadi seperti keluarga. Banyak waktu yang diluangkan bersama, banyak memori juga yang tercipta di bumi kangaroo.

"Honestly, I'm sad to leave, but at the same time, I can't wait to meet my family back home. I also know it's time to get actively hosting / emceeing again.

"I pray that we all will cross path again someday, I believe we will. (yang di dalam video dan juga yang tiada di dalam video) Alhamdulillah, selamat sampai semuanya.

"Kembali ke tanah tumpahnya darahku, Malaysia 🇲🇾❤," tulis pengacara Dayah Bakar yang memuat naik video penjalanan dia bersama suami, Kapten Muhammad Hanif Hamidi dan anaknya, Achbar Muhammad Fahri pulang ke Malaysia setelah hampir setahun berhijrah ke Austalia.

Klik untuk gambar besar

Terdahulu, kisah bekas penyampai radio itu mengundang rasa sebak wargamaya apabila terpaksa berjauhan dengan suaminya yang merupakan pegawai tentera akibat pandemik.

Setelah menjalani proses kehamilan dan bersalin tanpa kehadiran suami, Dayah atau nama sebenarnya Nurhidayah Abu Bakar akhirnya berpeluang membawa anak sulung yang ketika itu berusia lima bulan bertemu suaminya buat kali pertama pada awal tahun ini dan menetap di negara tersebut.

Untuk makluman, Dayah berkahwin dengan Muhammad Hanif pada Jun 2018 dan dikurniakan seorang anak lelaki, Achbar yang dilahirkan pada 17 Ogos 2020.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NINA ISKANDAR SELAMAT BERSALIN: "YOU WERE SUPPOSED TO BE MY 2020..."

"You were supposed to be my 2020, but I believe Allah has better plans. Assalamualaikum & welcome to the world, my child. In this Dunya everything is temporary, and although sometimes I too forget that it shouldn’t fill the void inside us, I hope that with your presence it will remind us together.

"And no matter in Dunya or Akhirah, you are a blessing and an incredible gift from Allah SWT, who gave me my cherished title of 'Mother'. You're my responsibility now, and I pledge with all my life I will protect you and take care of you for as long as I'm still breathing.

"9.25am, 23rd December 2019 marks the birth of my first born child. Alhamdulillah. #AmanahDuniaAkhirat," tulis pelakon kelahiran Brunei, Nina Iskandar yang telah selamat melahirkan cahaya mata sulungnya pada pukul 9.25 pagi Isnin.

Perkara itu dikongsikan sendiri oleh Nina melalui akaun Instagramnya tengah hari tadi. Menurut tulisan Nina, anak pertama beliau ini sepatutnya lahir pada awal tahun 2020 namun Tuhan lebih tahu apa yang dirancang-Nya.

Klik untuk gambar besar

Menerusi kemaskini tersebut juga, Nina meluahkan rasa bersyukur apabila telah selamat melahirkan cahaya mata pertama hasil perkongsian hidup bersama suaminya, Mohd Azlan Adzanan. Dalam sekeping gambar yang dikirimkan, Nina dilihat merenung dengan penuh kasih sayang mata anak pertamanya itu.

Beliau dan suami bagaimana pun belum bersedia untuk dedahkan jantina, nama atau wajah penuh anak mereka. Rata-rata peminat mengucapkan tahniah buat pasangan itu atas kelahiran anak sulung mereka. Ramai juga yang tidak sabar untuk lihat wajah penuh bayi pertama Nina Iskandar dan suami.

Untuk makluman, Nina, 28,  bernikah dengan lelaki pilihannya yang juga penolong pengarah drama, Azlan, 37, pada awal April lalu. Perkara itu dikongsi Nina menerusi majlis persandingan yang diadakan pada 4 Ogos.

www.myartis.com / Sumber: Astro Gempak & Instagram Nina Iskandar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IQRAM DINZLY AKUI CUKUP PANTANG BILA ORANG RASA MACAM SOLAT CUKUP BOLEH HUKUM ORANG

"Tapi saya dengar orang yang rasa macam solat cukup ni, hukum orang. Saya cukup pantang. Dan orang free hair ni apa, kau tak yah cakap 'dosa masing-masing', tak payah," ujar pelakon yang dahulunya cukup gemar mencipta kontroversi, Iqram Dinzly yang tampil bersuara mengenai sikap sesetengah individu yang merasa sudah sempurna dari segi amal ibadat solat dan layak untuk menghukum orang lain.

Iqram berkata demikian ketika muncul dalam sebuah video TikTok Astro Gempak. Kata Iqram, dia cukup pantang apabila berhadapan dengan individu yang bersikap seperti itu dan sempat memberi sedikit pesanan khas.

Jelasnya lagi, dia juga mempunyai khilaf dan pernah membuat kesalahan namun berharap agar setiap orang dapat menutup aib sendiri dengan sebaik mungkin.

Dalam pada itu, dia juga berkata watak Prince Chiki Dinzly yang pernah ditonjolkan dirinya sebelum ini di media sosial adalah sebagai cerminan kepada perangai 'sebenar' netizen di luar sana.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SANGGUP URUS, BAHAGIAKAN - ZARINA SANGGUP BAYAR GAJI BAKAL MENANTU ANAK ISTIMEWANYA

"Kalau ada orang boleh jaga dan bahagiakan dia, saya sanggup menggajikannya setiap bulan. Sekarang susah nak dapat orang yang ikhlas. Manalah tahu orang tu tak nak 'free' saja. Ditambah dengan keadaan anak saya yang macam ini, adakah yang sanggup? Dia memang nak kahwin dan pernah cakap mengenainya.

"Sebelum ini ada wanita Indonesia dan cantik orangnya. Namun, sebab dia pakai tudung, Azal tak nak. Dia kata perempuan kalau sudah tua baru pakai tudung. Namun, saya jelaskan kepadanya kenapa wanita Islam dewasa kena pakai tudung. Tapi, dia cakap nanti sudah tua barulah pakai dan dia bandingkan pula dengan saya.

"Saya terdiam dan tak boleh nak cakap apa. Kadang-kadang perjalanan itu sendiri yang akan mengubah kita," demikianlah kata pelakon Zarina Zainuddin yang sedia membayar gaji kepada mana-mana wanita yang sanggup berkahwin dan menjaga, mengurus serta membahagiakan anak kembarnya yang juga penghidap autisme, Muhammad Raizal Azrai, 25, atau Azal.

Klik untuk gambar besar

Zarina, 51, berkata, ia selepas Azal pernah menyatakan hasrat untuk berkahwin. Kembarnya, Muhammad Razil Azrai atau Azil juga menghidap autisme. Menurut Zarina, Azal menghidap autisme tahap sederhana berbanding Azil yang perlu mengambil ubat.

"Azal dalam kategori autisme tahap sederhana. Jadi, dia boleh buat sama saja seperti orang lain. Saya sanggup pergi melamar orang itu jika ada yang betul-betul nak dengan dia. Kadang-kadang kalau anak kita dengan kita, kita nak orang itu fokus pada anak kita.

"Kita kena berkorban juga untuk orang yang sanggup berkorban untuk anak kita. Bagi saya itu tak salah kalau bagi dia gaji sekali pun sebab dia pun nak ada kehidupan dan nak beli apa dia mahukan. Azal juga sudah ada gaji dan caruman KWSP (Kumpulan Wang Simpanan Pekerja). Saya nak dia ada persediaan untuk masa depan dia," ujarnya.

www.myartis.com / Foto: Instagram Zarina Zainuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI BERTUDUNG - INTAN LADYANA ANGGAP HIJRAHNYA ITU BUKAN PENGAKHIRAN KARIER

"Bagi saya kalau ada yang kata kurang watak apabila sudah berhijab itu adalah tak benar. Banyak jalan cerita yang menampilkan wanita berhijab. Malah rakan-rakan artis juga sekarang sudah ramai yang mula berhijab," ujar pelakon Intan Ladyana yang tidak melihat tindakannya tampil berhijab sejak penghujung Oktober lalu itu akan menyekat peluang untuk terus berlakon dan menerima tawaran daripada produksi.

Intan atau nama sebenarnya Intan Nurladyana Mohamat Yahaya, 40, berkata, banyak watak dalam drama atau filem pada masa kini sudah mengetengahkan jalan cerita dan pelakon wanita berhijab.

Dalam pada itu, isteri kepada penyanyi dan pelakon Harris Alif itu berkata, dia juga akan meletakkan batasan sebelum menerima tawaran lakonan supaya ia seiring dengan imej baharunya tersebut.

Klik untuk gambar besar

Kata Intan lagi,  dia juga lebih memilih pakaian bersesuaian agar tidak keterlaluan dalam drama lakonannya seperti penampilan di khayalak ramai.

"Dalam berlakon kenalah ada batas. Ia perlu seiring dengan penampilan serta status saya sebagai seorang isteri dan ibu. Gaya saya masih sama seperti dahulu cuma sekarang perlulah menutup aurat dan bersesuaian. Setiap pemilihan baju juga perlu sesuai dengan majlis cuma tidak boleh keterlaluan," tuturnya.

Berkongsi mengenai perjalanan mula berhijab, Intan meluahkan rasa syukur kerana niatnya itu dipermudahkan. Dia yang sebelum ini berkongsi gambar memakai tudung di laman sosial miliknya itu juga mendapat banyak pujian pengikutnya serta rakan-rakan selebriti.

Ibu kepada seorang cahaya mata perempuan ini juga memberitahu kehidupannya kini berbeza selepas melahirkan anak pertama pada 1 Februari lalu.

"Saya baru sahaja berhijab. Perjalanan hijrah saya ini tidaklah sukar. Insya-Allah semoga berterusan. Kehidupan sekarang agak hectic sedikit. Perlu uruskan masa untuk kerjaya dan keluarga. Kedua-duanya harus diberi fokus sebagai mungkin. Bagaimanapun saya enjoy dan ia adalah satu pengalaman baru buat saya," jelasnya.

Untuk makluman, Intan dan Harris mendirikan rumah tangga pada 5 Februari 2021 dan mereka dikurniakan seorang anak perempuan yang diberi nama Evie Khadeeja.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI ISTERI, ANAK SULUNG ROY PULA POSITIF COVID-19

Jika sebelum ini anak bongsu, Siti Aishah, 23, dan adik ipar, Rahayu Abdul Rahman, 49, positif COVID-19 semalam, terkini isteri, Haslinda Abdul Rahman, 56, serta anak sulung penyanyi Roy, 57, iaitu Mohammad Ridhwan, 33, pula disahkan mendapat jangkitan virus berkenaan pagi tadi.

Haslinda berkata, dia dan anak sulung disahkan dijangkiti wabak tersebut selepas dimaklumkan menerusi aplikasi MySejahtera, hari ini.

"Sekarang, kami sedang menjalani kuarantin di rumah dan menunggu Kementerian Kesihatan untuk datang memotong gelang dan menggantikannya dengan yang baru," katanya.

Mengulas bagaimana jangkitan tersebar, Haslinda tidak pasti kerana jarang keluar rumah. Bagaimanapun, dia akur dengan ujian berkenaan.

"Saya tak tahu macam mana kami sekeluarga boleh dijangkiti COVID-19. Kalau nak kena, elak macam mana pun tetap terkena. Mungkin disebabkan saya buka kedai makan, mungkin ada di kalangan pelanggan sudah dijangkiti virus tanpa disedari.

Klik untuk gambar besar

"Bagaimanapun, setiap pelanggan yang datang semuanya diperiksa suhu badan. Jadi, saya boleh katakan demam bukan lagi simptom utama jangkitan ini. Bagaimanapun, saya ada mengalami demam dan hilang deria bau, baru-baru ini. Tapi, sekarang semuanya semakin baik," tuturnya.

Oleh sebab itu, Haslinda memohon orang ramai untuk terus menjaga prosedur operasi standard (SOP) bagi mengelakkan jangkitan virus tersebut.

Sementara itu, berkongsi perkembangan terkini suaminya, Haslinda berkata, Roy kini dirawat di Unit Rawatan Rapi (ICU), Hospital Sungai Buloh.

"Roy ada menghubungi saya semalam dan menerusi percakapannya, kedengaran semakin baik. Tetapi, dia masih ditahan di ICU. Saya mohon doakan kami sekeluarga," jelasnya.

Awalnya, penyanyi 'Ratnaku' itu dirawat di Hospital Banting akibat sesak nafas, selain dijangkiti kuman dalam paru-paru pada minggu lalu. Bagaimanapun, Roy dipindahkan ke Hospital Sungai Buloh apabila disahkan positif COVID-19, Selasa lalu.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSYUKUR KANDUNGAN SIHAT - ELLY MAZLEIN KONGSI FOTO SONOGRAM JARI BABY BUAT TANDA GOOD

"Baby cakap, cantikkkkkkk dikkkkk.. tengok tu ibu jari dia... mama gerammmmmm da.. Syukur Alhamdulillah baby sihat & mama pun sihat.. Doakan Kepom & baby selamat ya kesayangan.

"Kak kepom pun Doakan anda yang sedang usaha untuk mendapat Zuriat, terus kekal usaha, Doa & tawakal ya.. kesihatan pun kena jaga juga.. senaman kena buat.. jaga makan.. ambil ubat yang sesuai ya..

"InsyaAllah Allah susun cantik buat kita semua.. cuma cepat & lambat je.. Bersangka baik selalu," tulis penyanyi, pelakon dan pengacara Elly Mazlein yang berkongsi foto sonogram selain meluahkan rasa syukur anak dalam kandungannya sihat.

Klik untuk gambar besar

Elly atau lebih mesra disapa Kak Lina Pom Pom berkongsi perkara tersebut menerusi laman Instagram miliknya. Foto sonogram yang diperoleh ketika proses ultrasound telah menarik perhatian peminatnya.

Foto tersebut merakamkan imej bayi yang berada di dalam kandungan seolah-olah ibu jarinya membuat bentuk tanda bagus. Dalam pada itu, melihat pada ruangan komen, rata-rata pengikutnya mengusik Elly dengan coretan lucu berkenaan foto tersebut selain mendoakan kesihatan kedua-dua mereka.

Untuk makluman, Elly mendirikan rumah tangga dengan Muhammad Azlan Che Nuh, 31, pada 18 Januari lalu. Sebelum ini, Elly juga pernah berkahwin dengan pengarah, Azmi Hatta pada 2014 namun bercerai pada tahun 2015. Hasil perkahwinan itu, pasangan berkenaan dikurniakan seorang cahaya mata perempuan, Putri Sara Sefhia yang kini berusia lima tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REDA POSITIF C0V1D - UMMI NAZEERA BERSYUKUR SUAMI & ANAK-ANAKNYA TIDAK DIJANGKITI

Pelakon Ummi Nazeera mengesahkan dirinya kini disahkan positif C0V1D selepas dua tahun pandemik melanda negara. Reda dijangkiti wabak berkenaan, Ummi tidak menolak kemungkinan dijangkiti selepas menghadiri acara rumah terbuka sempena Aidilfitri.

Ummi atau nama penuhnya, Ummi Nazeera Nur Hidayah Zainal Abidin yang melakukan kuarantin kendiri memasuki hari ketujuh esok, bagaimanapun beransur pulih termasuk demam yang semakin surut.

Dalam masa sama, Ummi turut tidak menafikan suasana sambutan Syawal dengan majlis keramaian yang dihadiri memungkinkan virus C0V1D merebak.

"Saya tidak terkecuali teruja meraikan Aidilfitri selepas dua tahun tidak menyambutnya secara terbuka. Saya ada menghadiri jemputan rumah terbuka dan mematuhi prosedur operasi standard (SOP) termasuk memakai pelitup muka. Namun, ketika menjamu selera, saya menanggalkannya," katanya.

Klik untuk gambar besar

Ibu kepada dua cahaya mata iaitu Ayra Aneesah dan Aysha Arsylia itu ada berkongsi mengenai dirinya positif C0V1D di laman Instagram (IG) Story, kelmarin. Ummi yang berkahwin dengan Mohd Izzar Anwari Abdul Khami bersyukur hanya dirinya dijangkiti C0V1D.

"Suami dan dua anak tidak dijangkiti. Semuanya bermula selepas kepala rasa berpusing-pusing. Saya juga alami simptom lain seperti demam, sakit tekak, kepala, telinga dan badan selain batuk," tuturnya.

Dalam perkembangan sama, pelakon filem 'Bisik Pada Langit' ini bimbang membaca laporan mengenai kes jangkitan C0V1D harian yang masih tinggi.

"Ramai orang seronok beraya selain berlakunya pergerakan besar-besaran rakyat menyambut Aidilfitri di seluruh negara," ujarnya yang mendoakan keadaan segera pulih.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR 'JENAZAH DILILIT ULAR' SAH MILIK ASTRO OASIS

Kecoh satu Malaya apabila gambar jenazah dililit seekor ular terbesar di alam maya. Bukan setakat gambar tersebar, malah timbul pula pelbagai cerita karut mengenai gambar tersebut hingga menimbulkan kebimbangan dikalangan masyarakat.

Semalam, stesen televisyen saluran Astro Oasis akhirnya mengesahkan beberapa gambar jenazah dililit seekor ular yang tersebar itu merupakan salah satu babak dalam drama bersiri Tanah Kubur berjudul 'Kutuk Azan'.

Klik gambar untuk size besar

"Ya, itu merupakan salah satu babak dalam drama Tanah Kubur bagi episod Kutuk Azan, saya juga tidak tahu bagaimana ia boleh tersebar di internet kerana drama itu belum lagi ditayangkan.

"Penggambaran dilakukan kira-kira tiga minggu lepas di Sungai Ijok, Selangor dan diarahkan oleh Rashid Sibir. Saya juga sudah minta pengesahan tentang gambar itu daripada pihak produksi," ujar Namanzee Harris pengurus saluran Astro Oasis.

Dakwa Namanzee lagi, gambar tersebut diambil oleh salah seorang krew produksi untuk simpanan pihak Astro, namun entah bagaimanapun ia telah tersebar di internet.

Untuk info, gambar tersebut telah didakwa sebagai 'kejadian benar' yang berlaku di utara tanah air. Ia sekaligus menimbulkan kebimbangkan masyarakat apabila ceritanya ditokok tambah oleh segelintir pihak yang tidak bertanggungjawab.

Bagaimanapun kata Namanzee, drama terbitan Astro Oasis itu sebenarnya diambil daripada inspirasi kisah pada zaman Khalifah Abu Bakar R.A berkenaan pengebumian seorang lelaki yang telah mengutuk laungan Azan dan mayatnya dibelit oleh seekor ular.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AFIQ MUIZ BUAT LAPORAN POLIS, ISTERI DAKWANYA KAKI PUKUL - AISHAH AZMAN BERSUARA: SIAPA PUKUL SIAPA?

"Assalamualaikum, laporan polis sudah dibuat, tunggu tindakan seterusnya dari peguam kami atas fitnah-fitnah yang telah dilemparkan," tulis pelakon Afiq Muiz yang enggan berdiam diri apabila tampil membuat laporan polis selepas isterinya iaitu Pachara Apin menuduhnya sebagai seorang kaki pukul.

Bagi membersihkan nama baiknya yang telah tercemar, Afiq atau nama sebenarnya Muhammad Afiq Muiz, 30, menerusi laman Instagram miliknya berkata, dia akan membawa perkara itu ke muka pengadilan.

Sebelum ini, Pachara telah memuat naik kenyataan di laman Facebook dan TikTok mendakwa Afiq pernah mengasarinya sehingga membuatkan kaki serta jarinya patah.

Kenyataan itu telah mendapat perhatian adik kepada Afiq iaitu pelakon Aishah Azman yang meluahkan rasa bengang dengan tindakan kakak iparnya itu kerana membuat kenyataan tidak benar di media sosial.

Klik untuk gambar besar

Aishah atau nama sebenarnya Nor Aishah Afika Azman Shah, 26, juga meminta agar kakak iparnya yang juga seorang pelakon itu tidak terus memanipulasi kenyataannya serta menyebarkan fintah kerana dia mengetahui apa yang sebenarnya berlaku dalam rumah tangga mereka.

Menerusi perkongsian sama, Aishah turut mendedahkan sikap Pachara yang didakwa menderhaka kepada Afiq, biarpun mereka masih lagi sah sebagai suami isteri.

"Siapa pukul siapa? Awak atau abang saya. Curang dengan suami sendiri, minum arak, pergi club, duduk serumah dengan suami orang dia masih dalam berstatus isteri orang, suka mereka-reka dan manipulate cerita seolah-olah awak yang mangsa.

"Jangan dengar sebelah pihak, sata tahu apa awak buat. Duduk serumah dengan suami orang walaupun masih berstatus isteri pada abang saya tapi manipulate cerita yang awak dah bercerai dengan abang saya, jangan sebar fitnah.

"Suka cederakan diri sendiri dan manipulate cakap abang saya pukul awak. Jangan macam itu, saya tahu A-Z apa awak buat dengan abang saya. Allah maha besar," katanya menerusi Instastory.

Tiada niat membuka aib, Aishah menjelaskan, tindakan wanita berkenaan telah memalukan serta memberi kesan kepada nama baik keluarganya. Justeru itu, dia juga tidak teragak-agak untuk mengambil tindakan mahkamah atas fitnah yang disebarkan itu.

"Saya tiada niat untuk membuka aib sesiapa, tapi awak sudah menabur fitnah pada abang saya. Dalam masa yang sama kami sekeluarga yang tiada kena mengena juga terpalit.

"Jangan cuba untuk memburukkan nama baik keluarga saya. Jika ada lagi kata-kata yang berbaur fitnah keluar dari pihak awak, saya dan keluarga tidak teragak-agak untuk ambil tindakan pada awak dan kuncu-kuncu. Jangan lupa negara kita ada undang-undang," ujarnya.

Menerusi tinjauan, akaun TikTok milik Pachara difahamkan telah diubah kepada mod privasi selepas Aishah tampil mengeluarkan kenyataan berkenaan perkara itu.

Untuk mkluman, Afiq mendirikan rumah tangga dengan Pachara pada 27 Mac 2019 selepas setahun berkenalan di set penggambaran drama 'Air Mata Syurga' setahun sebelum itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::